“Fiziki aktivlik və sağlam qidalanma” mövzusunda maarifləndirici tədbir keçirildi – Bakı Şəhər Gənclər və İdman Baş İdarəsi\n“Fiziki aktivlik və sağlam qidalanma” mövzusunda maarifləndirici tədbir keçirildi\nAprel 7, 2022 Aprel 7, 2022\nBakı şəhər Gənclər və İdman Baş İdarəsi, Səhiyyə Nazirliyi İctimai Səhiyyə və İslahatlar Mərkəzi və Sabunçu rayon Gənclər və İdman İdarəsinin birgə əməkdaşlığı ilə Əlilliyi olan şəxslərin Peşə-Əmək Reabilitasiyası Mərkəzində sağlam həyat tərzi, fiziki aktivlik mövzusunda maarifləndirmə tədbiri təşkil olundu.\nƏlilliyi olan şəxslərin Peşə-Əmək Reabilitasiyası Mərkəzinin direktoru Rəhilə Həsrətova tədbiri giriş sözü ilə açaraq bildirdi ki, sağlam qidalanma və fiziki aktivlik gənc nəslin inkişafında vacib rol oynayır. O, fiziki aktivlik mövzunda keçirilən maarifləndirmə tədbirlərinin əhəmiyyətini xüsusilə vurğuladı.\nBakı şəhər Gənclər və İdman Baş İdarəsinin sektor müdiri Zamin Əhmədov fiziki aktivliyi təbliğ etmək, bir çox xəstəliklərin əsas risk faktoru olan fiziki passivlikdən uzaq olmağın vacibliyini qeyd etdi.\nSəhiyyə Nazirliyinin İctimai Səhiyyə və İslahatlar Mərkəzinin nümayəndəsi Gülnarə Cəfərova çıxış edərək, sağlam həyat tərzi keçirməyin və fiziki aktiv olmağın əhəmiyyəti barədə ətraflı məlumat verdi, qeyri-sağlam qidalanmanın artıq çəkinin artmasına səbəb olduğunu, bunun da bilavasitə qeyri-infeksion xəstəliklərin yaranmasına təkan verdiyini nəzərə çatdırdı. O vurğuladı ki, mütəmadi fiziki aktivlik ürək-damar xəstəlikləri, II tip şəkərli diabet, bir sıra xərçəng xəstəlikləri, piylənmə, depressiya və sümüklərin kövrəkləşməsinin qarşısını alır. Həmçinin sağlamlıq naminə fiziki aktivliyi vərdişə çevirməyin vacibliyi, gün ərzində ən azı 60 dəqiqə fiziki aktivliyə vaxt ayırmağın zəruriliyi, eyni zamanda yaxın məsafələrə piyada getməyin, pilləkənlə qalxıb-enməyə üstünlük verməyin, gün ərzində televiziya və kompüter qarşısında keçirilən vaxtı 2 saatadək azaltmağın əhəmiyyətini nəzərə çatdırdı. Gənclərə gündəlik fiziki aktiv hərəkətlər etməyi tövsiyə edən Gülnarə Cəfərova onlara aerobika, əzələ və sümükləri möhkəmləndirən hərəkətlər barədə məlumat verdi.\nYekunda iştirakçıları maraqlandıran suallar cavablandırıldı və sağlam həyat tərzinə dair faydalı tövsiyələr nəzərə çatdırıldı.


Vegetaryenlik yaxşımı pismi ? » Qadınla.Com - Qadınlar Birİncidir!\nBir cəmiyyətin sağlamlıq şüuru artdıqca vegetarian bəslənənlərin sayı da artır. Təhsil və iqtisadi baxımdan vəziyyəti yaxşı olanlar , xüsusilə qırmızı ətdən hətta ev heyvanlarından belə uzaqlaşır. Bəslənmə şüuru yüksək olanlarda heyvani məhsullarla əlaqədar bəzi şübhələr ortaya çıxır , tərəvəz meyvə ağırlıqlı bəslənmə ön plana keçir. Yetkin bir insanın heyvani zülal ehtiyacını qarşılamaq məqsədiylə həftədə bir , ən çox iki dəfə qırmızı ət yeməsi lazımdır. Ətin yağı ən az hissələrini seçim etmək lazımdır. Yumurtanı , süd məhsullarını əsla laqeyd etməmək də şərt. Etibarlı qaynaqlardan təmin etdiyiniz müddətcə həftədə bir və ya iki gün toyuq yeyə bilərsiniz. Həftədə iki gün də balıq yeməyə çalışın. Balığı qızardılmış olaraq deyil , qızartma ya da sobada bişirmək daha doğru. Ciddi bir vegetarian program tətbiq edirsinizsə bəslənmənizi mütləq əlavə B12 vitaminiylə dəstəkləmək məcburiyyətindəsiniz. Çünki bu vitamin daha çox heyvani məhsullarla qazanılabilir . Ayrıca dəmir , sink , kalsium əskikliyi cəhətdən də diqqətli olmanız şərt. Hətta folik turşu əskikliyi baxımından belə oyanıq olmanız lazımdır Əgər vegetarian olmaqdan imtina etməmə qararındaysanız sağlam bir bəslənmə proqramı üçün bəslənmə mütəxəssislərindən kömək istəmənizi tövsiyə edirik. loading... 0


Müsavat Partiyası noyabrın 8-də parçalana bilər\nMüsavat Partiyası noyabrın 8-də parçalana bilər Siyasət\n31 Oktyabr 2014 19:02\nQubad İbadoğlu: "Yekun qərarımızı açıqlayacağıq"\n"Verilən rəy gözlədiyimiz kimi oldu. Buna əvvəl də siyasi qiymət verilmişdi. Açıqlanan rəy həm Mərkəzi Nəzarət-Təftiş Komissiyasının müstəqilliyinə, həm də peşəkarlığına şübhələrimizi daha da artırdı". Bu barədə Müsavat başqanlığa keçmiş namizəd Qubad İbadoğlu Mərkəzi Nəzarət-Təftiş Komissiyasına (MNTK) təqdim etdiyi arayışa verilən rəyə münasibət bildirərkən deyib.\nQ.İbadoğlu bildirib ki, Müsavat Partiyasının VIII qurultayına hazırlıq, qurultayın işi və seçkilərin keçirilməsi zamanı baş vermiş pozuntulara dair arayışa MNTK adından təqdim edilən rəy hazırda araşdırılır: "Rəydə əksər məqamlarla razılaşmırıq. Bununla bağlı da öz rəyimizi hazırlayacağıq və noyabrın 8-də yekun mövqeyimizi sənəd şəklində Müsavat Partiyasının qərargahında görüş təşkil edib təqdim edəcəyik".\nO, qurultaydan narazıların fraksiya yaratmasını da istisna etməyib: "Biz Müsavat Partiyasında fəaliyyətimizi davam etdirmək əzmindəyik. Bu istiqamətdə müxtəlif təkliflər var və onlardan biri də fraksiyanın yaradılmasıdır. Çünki bu da fəaliyyəti davam etdirməyin bir formasıdır. Hər halda ayın 8-dəki görüşdə biz həm də bu təklifləri müzakirə edəcəyik".\nQeyd edək ki, ötən gün MNTK-nın iclasında Q.İbadoğlunun qurultaydakı pozuntularla əlaqədar təqdim etdiyi arayışa baxılıb. Bildirilib ki, təqdim edilən arayış araşdırılıb və heç bir nizamnamə pozuntusuna rast gəlinməyib. Bütün iradlar sənədlərlə tədqiq edilib, hər hansı nizamnamə pozuntusu yoxdur.\nMüsavat Partiyasının Məclis üzvü Rüfət Əliyev partiyanın Mərkəzi Nəzarət-Təftiş Komissiyasının (MNTK) başqanlığa keçmiş namizəd Qubad İbadoğlunun arayışına verdiyi cavaba münasibət bildirərkən deyib ki, Müsavat Partiyasında fraksiya yaratmaq artıq qaçılmazdır.\nR.Əliyev qeyd edib ki, cavab onları qane etmir: "Şəxsən mən MNTK-nın bizə belə bir cavab verəcəyini düşünürdüm. Çünki hesab edirəm ki, saxta yolla, qeyri-demokratik yolla seçilən həm məclis, həm başqan, həm də MNTK bu cavabdan irəli gedəcək bir cavab verməyəcəkdi. Bu, düşünülmüş bir addım idi".\nMəclis üzvü qurultaydan narazı qalanlarla görüşüb cavabı dəyərləndirəcəklərini bildirib: "Biz görüşüb bu cavabı dəyərləndirəcəyik. Təbii ki, fraksiya yaradılması artıq qaçılmazdır. Gücümüz də birlikdədir. Yəqin ki, Tural Abbaslının, Səxavət Əlisoyun, Qubad İbadoğlunun da tərəfdarlarını toplayıb bu qaragüruh qrupdan yaxa qurtarmaq üçün belə bir fraksiya yaradacağıq"\nQüdrət Həsənquliyev: “Muradov daha çox özünü bölgənin general-qubernatoru kimi aparır” Siyasət\n10 noyabr bəyanatı regionda sülhün təmin olunmasında mühüm əhəmiyyətə malikdir - Matviyenko Siyasət\nAİ-nin Azərbaycandakı nümayəndəsi XİN-ə çağırıldı Siyasət


Yuxuda+Dam+örtüyü+görmək üçün axtarış neticesi\nAxtarış Neticesi : Yuxuda+Dam+örtüyü+görmək\nAndre Moruanın hekayəsi.\n"Stil" aksiyaları neçəyə düşüb? - Jan Monye soruşdu.\n- Əlli doqquz dörddə birə - deyə on iki makinaçıdan biri cavab verdi.\nMakinaların taqqıltısı bir-birinə qarışıb, caz ritmini otağa doldururdu. Pəncərədən Manhettenin nəhəng binaları görünürdü. Telefonlar cingildə\nYerleşdirdi: Aziza (01.12.2014 / 15:00)\nhamidan qeseng anamdir,\nharada axan su varsa orada yaşıllıq var,\nzəli ilə müalicə,\ntəhsil milətin gələcəyidie,


Zamanın nəbzini saatla tutan məşhur qadınlar » Qadınla.Com - Qadınlar Birİncidir!\nTarix: 17-10-2014, 22:00\nSaat artıq əlverişli aksessuar statusunu itirib. Müxtəlif modelli saatların istehsalından sonra saat həm də dəbli bəzək əşyası hesab edilir. Əlbəttə ki, saatların dəbə gəlməsində tanınmışların az rolu yoxdur. Hollivudun əksər ulduzları tanınmış brendlərin reklam siması olublar.\nMaraqlıdır, bəs görəsən, cazibədar aktrisalar, manikenlər real həyatda hansı saatlardan istifadə edirlər.\nİlin ən yaxşı 10 saat modeli


Iskəndərova Tərifə Niyət qızının “Yohann Leo Vaysgerberun kulturoloji fəlsəfəsi və sosiologiyası (Din, dil və xalq mentaliteti)” adlı referatına\nYüklə 4,96 Kb.\nölçüsü 4,96 Kb.\nR Ə Y\nReferat orjinal və Azərbaycanda bu günə kimi işlənməmiş mövzunu əhatə edir. Ümumiyyətlə iş sosioloji problemləri əhatə edir ki, bu da dinşünaslıq fənninə uyğundur. Çünki dinin sosiologiyası dinşünaslıq elminin tərkib hissəsidir.\nBu tədqiqatda dil və dini inanc məsələlərindən söhbət açılır və bu anlayışların arasında birbaşa bağlantı vardır. Dini inanc, mənəvi rituallar mütləq ifadə olunur və bu ifadə tərzi dindarların psixoloji durumuna təsir edir.\nBundan başqa, referatda dinin, dilin və mədəniyyətin də qarşılıqlı əlaqələrindən söhbət açılır. Din mədəniyyətin bir hissəsi olduğuna görə onunla bağlı problemlər kifayət qədər dolğun işıqlandırılmışdır.\nReferatın müəllifi çoxlu sayda alman elmi ədəbiyyatdan istifadə etmişdir ki, bu da onun ilk mənbələrlə işləmək səviyyəsini göstərir.\nBütün yuxarıda qeyd olunan cəhətlərə görə referatın yüksək elmi dəyəri vardır. Ancaq eyni zamanda onu qeyd etmək lazımdır ki, dil-din müstəvisində olan araşdırma referatda nisbətən az açılmışdır. Burada daha çox dil-mədəniyyət problemlərinə üstünlük verilmişdir. Tövsiyyə olunur ki, müəllif gələcəkdə elmi işində Yohann Leo Vaysgerberin dillə dinin bağlılığına aid olan məqamları daha da ətraflı araşdırsın.\nÜmumiyyətlə referata rəy müsbəttir, o elmi meyarlara uyğundur.\nrey -> Elçin Cabbarov\nrey -> Qərib vəli oğlu Allahverdiyevin “Müasir sosial fəlsəfədə azadlıq problemi” adlı dissertasiyasına verilmiş\nrey -> Nəcəfov Rahil Nadir oğlunun fəlsəfə üzrə fəlsəfə doktoru elmi dərəcəsi almaq üçün 09. 00. 03 Fəlsəfə tarixi indeksi üzrə təqdim edilmiş “Şərq peripatetik fəlsəfəsində vəhy problemi” mövzusunda dissertasiyasına\nrey -> Azərbaycan bədii təfəkküründə ezoterik dünyagörüşün fəlsəfi təhlili\nrey -> Yaxınlaşma konsepsiyalari adlı dissertasiya işinə verilmiş\nrey -> Xx əsrin əvvəllərində (1900-1920-ci illər) Azərbaycan demokratik fikrində sosial-siyasi problemlər


28 dekabr, 2020 [17:19]\nUkraynada yeni formatda və yeni konsepsiyada Azərbaycan diaspor təşkilatı yaradılaraq yerli orqanlarda qeydiyyatdan keçib.\n"Report" xəbər verir ki, dünyada ilk dəfə olaraq bu formatda yaradılan "Analitika və İnformasiya platforması" adlı təşkilatın sədri uzun illərdir bu ölkədə yaşamış, Ukrayna vətəndaşı, hüquqşünas, politoloq Qulu İbrahimovdur.\nTəşkilatın məramı yerli qurumlar, təşkilatlar və Ukraynada olan beynəlxalq təşkilatların nümayəndəlikləri ilə aktual əhəmiyyət kəsb edən mövzular üzrə analitik layihələri həyata keçirmək, o cümlədən bölgədə informasiya mübadiləsində strateji mərkəzə çevrilməkdir.\nTəşkilat artıq ölkədə yaşayan müxtəlif etnik xalqların təşkilatları ilə yeni layihələr üzrə müzakirlərə başlayıb. Xüsusilə, Azərbaycanın qələbəsi ilə nəticələnən Vətən müharibəsinin ardınca Şərqi Avropada informasiya axınında layhələrə start verilib.


Milli məsələlərimizin vaxtımı? - Ömər Faiq Nemanzadə\nMilli məsələlərimizin vaxtımı?\nBiz elə sanırız ki, hər millətin mətbuatı o millətin ən parlaq güzgüsüdür ki, oraya baxdıqca insan üstündə olan ləkələri, çirkinlikləri -qüsurları qaldırmağa və özünü daha təmiz, daha gözəl etməyə çalışır.\nHalbuki bizim öz milli güzgümüzə baxdıqca orada bizdən artıq özgələri, özgələrin fikir və işlərini görürüz. O dərəcədə ki, bir avropalı, xeyr, xeyr, bir rus vətəndaşımız istəsə ki, Rusiya türklərinin ictimai-siyasi ehtiyac və əməllərini bilsin mümkün deyildir… Bizi bizim mətbuatla bilmək istəyən vətəndaşlarımız orda bizdən ziyada özlərini, özgələrini görüb şəksiz, təəccüb edəcəkdir.\nMadam ki, Rusiyada 25-30 milyon türk var, bunların ictimai-siyasi idealları olması da təbiidir. Burasını danmaq deyil, sükutla keçmək belə həm milləti, həm də hökuməti aldatmaqdır. Müdara hər vaxt çirkindir. Bunu istər Hafiz bəyənsin, istərsə də indiki bəzi yazıçılarımız.\nBəli, biz Rusiya türklərinin özümüzə görə ictimai-siyasi arzularımız var. Bu arzuları böyük və qəbul olunmayacaq bir şey sanmayınız! Biz artıq bir zad istəmiriz. İstədiyimiz budur ki, bizə də insanlıq hüququ verilsin. Biz də Rusiyanın hüquqlu təbəəsi cərgəsinə keçəlim. Ögey övlad yerində tutulmuyalım. Hökumətin ümumi qanunundan din və millət seçkiliyi olmasın, xüsusiyyəti-milliyyəmizə etina edilsin.\nÜrəyimizdəkini nə üçün gizlədəlim: hüquqsuzluğumuz üzündən idareyi-ruhaniyyələrimiz milli məktəblərimiz, dilimiz, milli xeyiratımız, vəqflərimiz ağlanacaq bir halətdə olarsa, bu idarələrin, bu əmlələrin fikir və tərbiyəsi altında yaşayan cəmiyyət əcəba, nə halda olar?\nTəkrar edirəm, ikiüzlülüyə hacət yox: ehtiyacımızı, dərdimizi açıqdan-açığa söylüyəlim. Yaralarımızın üstünü basdırmıyalım. Lazım gəlsə, ta dərinlərinə qədər açıb göstərəlim.\nMillət ehtiyacının “millət camesi”nin minbərləri olan mətbuat səhifələrində müzakirə edəlim. İstədiklərimizi hökumətə olmasa da, adil hökumətin ədalətli qanununun vazeyi olan mütərəqqi rus sinfinə olsun bildirəlim.\nBu yol ilə həm millət öz yarasının qeydinə ən əvvəl özü qalmağa alışar, həm də hökumətin işi – verəcəyi əlacın təsiri qolaylandırılmış olar.\nBunun üçün ən əvvəl müdaranı, o yalançı və zərərli politikanı buraxalım. Hökumətimiz osmanlı türk hökuməti ilə dava edir, öz təbəəsi olan türklərlə yox. Həm öylə bir təbəə ki, imdi deyil, yüz illərcə öz sədaqətini, öz vəfapərəst adətini sözlə deyil, yeri gələndə qan və qılınc ilə də bildirmiş və bildirməkdədir. Bizim kimi safürəkli bir millətə xəyanət isnad etməyin özü xəyanətdir, cinayətdir. Bu halda milli məsələlərimiz müzakirəsinin vaxtı deyil demək nə deməkdir? Böylə sözlərlə öz-özümüzdən şübhələndiyimizi göstərmiş olmazmıyız? Bu isə qaş qayırarkən göz çıxarmaq deyilmi? Hələ bir surətdə ki, məhəlli idarəmizin başçısı – namestnikimiz “ehtiyaclarınızı bildiriniz” deyir və bunu bizdən istəyir. Daha düşünməyin, müdaranın nə mənası var? Namestnikimizin o tərəqqipərəst arzusundan imdi bir aydan artıqdır ki, keçir. Əcəba, ruhani rəislərimiz nə kimi layihə və qərardad hazırlayırlar? Əcəba, müşavirə məclisini harada quracaqlar? Yoxsa bu fürsət və zamanıdamı itirəcəklər?\nDeyirlər, həm də camaat xadimliyi minbərindən deyirlər ki: “Milli məsələlərimizin mətbuat səhifələrində müzakirəyə lüzumu yox. Bizə lazım olan məsələlərə 9-10 il əvvəl Nijni yığıncağında baxılmışdır…”\nDaha yaxşı ki, millət başçılarımız bizim üçün zəhmət çəkib milli məsələlərimizi hazırlamışlar, bizə gözəl yol açmışlar. Ancaq o zamanın müsaidəsizliyinə görə məsələlərin nələrdən ibarət olduğu mətbuat səhifələrində açıqca müzakirə edilə bilmədi. Camaatımızın, hətta ziyalılarımızın çoxu da yığıncağın qərardadından xəbərsiz qaldı. İmdi isə əvvəlki müsaidəsizlik bir dərəcəyə qədər götürüldü. Hazır namestnikimizin özü bizdən öz ehtiyaclarımızın bildirilməsini istəyir. Buna görə ehtiyaclarımız müzakirəsinin ən yaxşı vaxtı elə bu vaxtdır. Bizim üçün hər cəhətcə ən gözəl fürsətdir. Bizim milli məsələlərimizin nələrdən ibarət olduğunu, nə istədiyimizi bizimlə bərabər bəlkə mütərəqqi rus sinfi də bilmək istiyir. Elə bir vaxtdayız ki, bizim kimi hüquqsuz məzlumlar deyil, ən sahibi-ixtiyar ruslar belə daxili-idareyi daha mətin, daha hürr, daha mütərəqqi bir mərtəbəyə qaldırmaq, bununla hökuməti daha artıq gücləndirmək istəyirlər… İştə böylə bir olmasın gərək. Çünki biz istədiyimiz müzakirə ilə hökumətin ətəyini dartmaq, ümumi işlərə mane olmaq fikrində deyiliz. Biləks, başların\nqarışıq olduğu bir vaxtda daxili-idarəyə lazım olan rahatlıq vasitələrini həmin müzakirə ilə o qarışıq başlara bildirmək, yardım etmək istəyiriz. Bunda hər iki tərəf üçün xeyir və faydadan başqa bir şey yox.\nEhtiyaclarımız, əlbəttə, hökumətin qərarı ilə əmələ gələcəkdir. O halda istədiklərimizi, ehtiyaclarımızı nə üçün açıqca bildirmiyəlim.\nHökumət istədiklərimizi qəbul etməyəcəkmiş. Deyəlim ki, etməsin. Heç olmazsa mütərəqqi rus sinfi öz ürəklərində qəbul edərlər ki, dünyada heç bir şey birdən-birə olmaz. Əvvəlcə lazım olan səbəbləri, qafaları hazırlamalıyız, sonra işin hüsulunu gözləməliyiz. İmdiyə qədər mətbuatımızda hansı dərdlərimizi saydıq, hansı yaralarımızı ciddi yolda açdıq? Nə vaxt camaatımızı hazırladıq, nə vaxt “Bu da bizim ümumi fikrimizdir” – dedik.\nBizim dərdimizi bilmək istəməsələr belə biz gərək fürsət axtarıb vaxt-vaxt bildirəlim, qulaqları dolduralım. Bir vaxt olar, əlbəttə, zamanın, halın icabı ilə bu dərdlər qəbul olunar. Zamanımız özgə zamandır. Bizə ancaq çalışmaq, ən əvvəl öz camaatımızı tutacağımız işdən xəbərdar etmək, onu alışdırmaq lazımdır.\nHər millətdə özünün adətinə, aləminə, mühitinə görə birər xasiyyət var. Bilirəm, bizim camaat milli məsələlərimizi, ciddi məqalələri oxuyanda əsnər, yuxusu gələr, özünə ən lazım olan işlərdən qaçar. Hətta çox vaxt olur ki, öz xeyrinə çalışanları boğmaq, öz millət bağına axan su yollarını öz əli ilə kəsmək istər. Amma nerədə bir qoç döyün-dürməsini və ya qəzetdə tazə bir dava xəbərini eşitdimi, yuxuda da olsa qalxar, bütün düşüncəsini ona verər. Neyçün? Çünki öylə alışdırmışlar, öylə də alışmış.\nVaxtdır ki, camaatımızı yavaş-yavaş öz dərdlərinə, öz qeydlərinə qalmağa alışdıralım. öz yarasını, öz dərdini özü yaxşı etmək yolunu bilməyinin, yalnız təbibin əlacı ilə eyni ola biləcəyini qandıralım. Camaatımızın fikrini hər şeydən əvvəl öz dərdinə tərəf çevirəlim. İştə o çevirməyin ən yaxşı vaxtı isə bu vaxtdır.\nBir məmləkətdə, bir yurdda yaşayan müxtəlif millətlər ümumi vətənin xeyrinə əvvəl vaxt daha sağlam bir yol ilə çalışa bilirlər ki, o millətlərin arasında haqq və ixtiyarca təvafüt olmuya, onları bir-birlərindən uzaqlaşdıran səbəblər bulunmaya. Çünki millətlərin arasında ziddlik salıb həm tərəqqi və təməddünə mane və həm də hökumətin qüvvətlənməsinə əngəl olan səbəblərin birincisi “müsavat”sızlıqdır.\nVaxta ki, bir torpaq üstündə, bir hava altında qapıqonşu yaşayan iki millətin biri hüquqca üst tutulub, o birisi sıxıldı, o millətin arasında dostluq, yaxınlıq, o məmləkətdə rahatlıq olmaz. Nə təkim böylə də oldu.\nQafqazımızın son on il içindəki əsəfli halı bizə o acı həqiqəti öz gözlərimizlə göstərdi, müsavatsızlığın bəlasını çəkdirdi. Həmin bu müsavatsızlıq üzündən zühura gələn dəliliklər, cinayətlər biz Qafqaz millətlərinin üstünə silinməz tarixi ləkələr buraxdı. Bu ləkələrləbərabər, o qəmli illərin ən ağır həqarət zəncirləri isə yalnız bizim boynumuza taxıldı. Ən böyük və nüfuzlu hökumət adamı ağzından məşhur bir məruzədə: “Şükür Allaha, müsəlmanlar avamlıqları bərəkətindən qəflət yuxusunda yatırlar…” məzmunundakı fikir və üsul bizə göstərilən mərhəmətin əsası oldu.\nVaxt da keçdi, bizim səmtə varan soyuqlar çəkilən kimi oldu. İmdi Qafqazımızda ədalətli bir idarə qurulacağı nəvədini eşitdik. Umulur ki, ən əvvəl bizə tərəf imdad əli uzadılır. Çünki Qafqazda ən ziyada maarif ehtiyacı, hüquqsuzluq bəlası içində boğulan bizik. Umulur ki, bir əsrə yaxın qonşularımıza verilən haqq və müsaidə “bu gün” olsun bizdən əsirgənməz, bizə çox görünməz.\nİnsaf edilsin: zamanın böylə bir vaxtda 30-40 milyon biz Rusiya türklərinin milli mədəniyyətimiz adına hansı bir idarəmiz, hansı bir təşkilatımız var? Qonşularımızın Eçmiədzindəki “Akademiya”lar, Tiflisdəki darülmüəlliminləri, geniş ixtiyarı, bol-bol milli məktəbləri qarşısında bizim nəyimiz var?\nÜrəyində bir millət və tərəqqi məhəbbəti olan bir qafqazlı türk bir yol Tiflisin ən gözəl yerində beş desyatin torpaq yerində şəhərə zinət verən erməni darülmüəlliminin əzəmətli binasını görür, bu yolda buna müqabil Şəki, Şamaxı, Gəncə və qeyri mədrəsələrinin halını bayquş yuvalarına bənzəyən o viranələri görür də sükutmu edir?\nEçmiədzindəki “Akademiya”nın yetişdirdiyi işıqlı, bilikli, həmiyyətli erməni ruhaniləri qarşısında bizim Hacı Babaları, Molla Məsumları, Hacı Əfəndiləri görüb odlanmamaq mümkünmü?\nBu da rəva bir işdir ki, yan-yana yaşayan iki millətdən birinin sərixtiyarı göylərə çıxsın da, o biri xəcalətindən yerlərə keçsin.\nBoş lovğalıqdan nə çıxar? Dininiz, Allah üçün dininiz. Milli mədəniyyətimiz adına insanca nəyimiz var? Müfti və şeyx idarələri altındakı məktəblərmi? Kaş heç olmayaydılar! Müfti və şeyxin özlərinin nə nüfuzları, nə ixtiyarları var ki, məktəbləri nə olsun?\nHalbuki bizim kimi sədaqətli, bizim kimi böyük bir millətin müqəddəratı böylə olmamalıdır. Böylə olmamızda günah yalnız bizimmi?\nVaxtdır ki, özümüzü tanıyalım. Vaxtdır ki, həqqi-ədalətsizliyin üzündən millətimiz “varlığının təhlükəyə düşməkdə olduğunu” qanalım! Qanalım da, hazır fürsət ikən bir tərəfdən namestnikimiz fəxamətli veliki knyaz həzrətlərinə, digər tərəfdən də Dumaya müraciət edəlim. Bizə də böyük və çoxluğumuza görə haqq və ixtiyar verilməsini tələb edəlim.\nBir neçə gün qabaq namestnik dəftərxanasının müdiri Tiflisdəki qəzetə baş mühərrirlərini çağırıb onlarla müsahibədə bulundu. Müsahibdən məqsəd fəxarətli veliki knyaz Nikolay Nikolayeviç həzrətlərinin Qafqaz xüsusundakı fikir və arzularını və idarəsindəki məsləki-üsulunun təməlini yada salmaq və anlatmaqdır. Bu anladışa görə namestnikimiz üsuli-idarəsinin əsası “ədalət və müsavat” imiş. Və bu əsas cəhəti ilə hamı millətlərə bir gözlə baxmaq və onların arasında nəinki ziddiyyət, bəlkə dostluq və yaxınlıq vücuda gəlməsini şiddətlə arzu buyururmuş.\nDoğrusu, bu xəbəri-müjdə müdir cənabları tərəfindən verilməmiş olsaydı belə, bizə bir dərəcə məlum idi, çünki böyük idarə adamına məlum olmalıdır ki, müsavat olmayan yerdə, xüsusilə müxtəlif millətlər arasında, nə dostluq ola bilər, nə də rahatlıq. Doğrudan da, Qafqaza, o millətlər sərgisinin intizamına ən ziyadə lazım olan müsavat, hüquq, həqqi-ixtiyar bərabərliyi ilə bir müsavat ki, dostluq, dinclik, tərəqqi, ittihadi-şövkət və əzəmət, müvəffəqiyyət və qalibiyyətin ən birinci vəsiləsi olmaqla ən son da çarəsidir.\nBizə bu ümidi yalnız dəftərxana müdirinin “sözü” deyil, bizzat veliki knyazın özü də göstərir.\nŞübhə yox ki, öylə böyük zat şeyxülislam cənablarına “ruhani ehtiyaclarınızı bildiriniz” cümləsini “söz olsun” üçün söyləməmişdir. Ruhani ehtiyacımızdan sonra ən böyük ehtiyacımız maarifdə olduğunu bilən veliki knyaz həzrətləri vaxt keçirməkliyin Qafqaz maarifi-müdiri-ümumisinə buyurmuşlar ki, müsəlmanların maarif ehtiyaclarını bilib ərz eləsin.\nMaarif müdirinin yapacağı da, şəxsiz, tək-tək şəxslərə müraciət edib rəy toplamaq və bu yol ilə ehtiyacımızı yarım-yapalaq durub işə bir tövr əncam verməkdir. Lakin böylə böyük və məsuliyyətli işləri – nə qədər bilikli olsalar da, tək-tək şəxslərin görmələrindən artıq, əlbəttə, müəllimlərdən — mütəxəssislərdən, millət xadimlərindən ibarət bir məclisin görməsi daha ziyada münasib, daha çox xeyirlidir. Burasını bizə, təbii, maarif müdiri, ya qeyri bir məmur öyrətmiyəcəkdir. Bu bizim öz milli vəzifəmizdir. Burasını biz gərək özümüz qanıb veliki knyaz həzrətlərindən xahiş edək.\nMaarif məsələsi bizim üçün ölüm-dirim məsələsidir. Milli məsələmizin ən münasib və qət olduğu zaman, hali-vəziyyət xüsusilə bu gün başımızda olan bir idarə arzu yalnız arzu deyil, bəlkə tələb belə edir. Həm bir surətdə ki, bəzi ehtiyaclarımız xəyal və təsəvvürlərdə deyil, bu gün “iş” olaraq başlanmaq üzrədir. Daha düşünməyin, ehtiyatın yeri olmasın gərək.\nDeyiləcək ki, ehtiyac və dərdlərimizi müzakirə edib nəticəsini hökumətə bildirmək böylə bir məclisi kim yığmağa çarə qılacaq?\nMən sanıram ki, hər şeydə olduğu kimi, bunun da çarəsi qolay. Ancaq çarəni axtarmaq lazım. İnanmam böylə can alacaq bir çarəni axtaran həmiyyətlərimiz içimizdə əskik olsun. Əl verir ki, iş bilənlərimizdən bir neçəsi bir az vaxtlığa öz xüsusi işlərini buraxıb ürəkdən çalışalar. Mənə öylə gəlir ki, əgər bir neçə həmiyyətlimiz söz bir edib bizim rəsmi milli idarəmiz olan “İdareyi-ruhaniyyələr”ə ciddi yolda müraciət edərlərsə, iş həm rəsmi, həm də öz yolu ilə tezliklə görülür.\nDoğru, bizim qeyri-rəsmi milli cəmiyyətlərimiz də var. Onlar da bu vəzifəni görə bilərlər. Lakin rəsmi bir milli idarəmizə özümüz də çalışıb “yardım” edərsək, müvəffəqiyyət daha artıq, daha sağlam olur, sanıram.\nMənim bu fikrimə etiraz edənlər çoxlu olsa da, mən yenə fikrimdə dururam. Hər kəs bilir ki, biz idareyi ruhaniyyələrə həqarət gözü ilə baxmağa alışmışız. Daha açığı, idareyi-ruhaniyyələrin bacarıqsız, nüfüzsuz əhvalı bizi böylə alışdırmış. Boynuma alıram ki, biz istəsək, o həqarətlə baxdığımız idarələr vasitəsilə xeyli işlər görə biliriz. Çünki o idarələr bizim “ruhani” idarələrimiz olmaqla bərabər, həm də siyasi milli idarəmizdir.\nMilli məsələlərimizi bir tərəfdən qeyri-rəsmi cəmiyyətlərimiz vasitəsilə Duma vəkillərinə bildirməklə bərabər, o biri tərəfdən də rəsmi idarəmiz vasitəsilə yerli hökumətə, lazım gəlsə, daha da yuxarıya bildirməliyiz. Burası var ki, böylə böyük işləri yalnız imdiki rəisi-ruhaniyyələrdən gözləməməliyiz. Camaat işinə, el xeyrinə ən ziyada camaat xadimləri, el başçıları can yandırmalıdır. Bunlar əgər rəisi-ruhanilərə müraciətlə məsləhət edib yardım eləsələr öylə bilirəm ki, məsləhətləri həm qəbul olunur, həm də müvəffəqiyyət görünür. Ancaq lazımdır ki, fürsət itirmiyələr. İdareyi-ruhanilərimiz vasitəsilə fəxamətli velıki knyaz həzrətlərinə müraciət edib ruhani və maarif ehtiyaclarımızın müzakirəsi üçün lazım gələn məclisə rüsxət alalım. Yoxsa, tək-tək şəxslərin, xüsusilə hökumət məmurlarının rəyi və əlacları bizim yaralarımızı sağaltmaqdan ziyada bərbad eləyəcəyi\n“Açıq söz” qəzeti, 10, 11, 25 noyabr,\n6 dekabr 1915, № 31, 32, 44, 54


Alim: “Koronaviruslu xəstələrə düzgün nəzarət üçün onların evdən çıxma səbəbləri araşdırılmalıdır”\n30 Yanvar 2021 - 14:53\nAlim:“Koronaviruslu xəstələrə düzgün nəzarət üçün onların evdən çıxma səbəbləri araşdırılmalıdır”\nBunu APA-ya açıqlamasında Almaniya-Azərbaycan Radioloji və Neyroradioloji Cəmiyyətinin sədri, Köln Universiteti Klinikasının tibb elmləri doktoru, azərbaycanlı alim Nuran Abdullayev deyib.\nKoronaviruslu xəstələrə nəzarətlə bağlı həkim bildirib ki, virusa yoluxmuş xəstənin evdən çıxması heç bir halda qəbul edilən deyil, çünki bu, digər insanların sağlamlığına birbaşa zərər vurmaq deməkdir: “Düşünürəm ki, müəyyən qisim insanlar həqiqətən ehtiyac olmadan və özlərinin törətdiyi işin təhlükəsindən xəbərsizcəsinə bunu edirlər. Ümumiyyətlə isə evdə qalmalı olan xəstələrə düzgün nəzarət onların evdən çıxma səbəblərinin düzgün araşdırılmasından başlayır. Mənim fikrimcə, Azərbaycan kimi cəmiyyətlərdə bu üsulla məsələnin həllinə başlanılması digər ölkələrdə tətbiq edilən müasir elektron nəzarətlərdən önəmlidir. Əslində, mən bildirdiyim üsulun bütün ölkələrdə elektron nəzarətlərdən dəfələrlə effektiv olmasını son günlərdə elm adamlarının təklif etdiyi konsepsiyada da – viruslu xəstələrin sayının müddətli olaraq sıfıra endirilməsi – görə bilərik. Konkret olaraq, Almaniya nümunəsinə gəldikdə isə qısa olaraq qeyd edə bilərəm ki, üst səviyyədə təşkil olunan müvafiq səhiyyə qurumlarının bölgələr üzrə xüsusi nəzarəti var. Bunlar nəinki xəstələrə nəzarət edir, eyni zamanda qısa bir müddətdə onların problemlərinin həllinə çalışırlar. Amma bu cür üst səviyyədə təşkil edilmiş səhiyyə qurumları da viruslu xəstələrin sayının müəyyən bir mərhələsində artıq kifayət qədər effektli xidmət göstərə bilməyəcəyini də rəsmi olaraq bildirmişdi. Bu da onu göstərir ki, yuxarıda toxunduğum mövzu, yəni xalqın şəxsi məsuliyyətinə əsaslanan mübarizə çox önəmlidir ki, yoluxma sayları aşağı səviyyədə qalsın və hətta sıfıra ensin. Tam əminliklə deyə bilərəm ki, bu günlərdə o məsuliyyət Azərbaycan üçün o qədər önəmlidir ki, onun nəticəsində peyvəndin tətbiqindən asılı olmayaraq xalqımızın yay aylarını arzuladığı kimi normal keçirib keçirə bilməyəcəyi bəlli olacaq”.


Köçkün yataqxanasında yanğın olub\nBu gün, martın 8-də Bakıda köçkünlərin məskunlaşdığı daha bir yataqxanada yanğın baş verib.\n«Yasamal rayonunda məcburi köçkünlərin məskunlaşdığı beşmərtəbəli yataqxana binasının birinci mərtəbəsində ümumi sahəsi 15 kvadratmetr olan 1-otaqlı mənzildə yataq dəsti və pəncərə çərçivəsi yanıb. Yanğın zamanı 4 nəfər bina sakini təxliyə olunub. Mənzilin qalan hissəsi yanğından mühafizə olunub».\nYanğın söndürülüb. Hadisənin baş vermə səbəbi, hələlik, açıqlanmır.\nMartın 5-dən 6-na keçən gecə Bakı şəhərinin Nərimanov rayonunda beşmərtəbəli yataqxana binasında da yanğın olmuşdu. Həmin yataqxanada da köçkünlər məskunlaşmışdı. Bu yanğında isə iki köçkün həlak olmuş, 10-a yaxın şəxs isə xəsarət almışdı.\nHəmin yanğına ilkin səbəb kimi elektrik xəttində qısaqapanma göstərilirdi.\nDağlıq Qarabağ münaqişəsi ilə bağlı Azərbaycanın bir qisim əhalisi (Rəsmi statistikaya görə, 600 mindən çox) köçkün düşüb. Onlar Bakıda və ölkənin müxtəlif bölgələrində məskunlaşıblar. Həmin köçkünlərin bir qisminə yeni qəsəbələrdə mənzillər verilsə də, bir qismi hələ də Bakıda və müxtəlif yaşayış məskənlərində yataqxanalarda, başqa müvəqqətı sığınacaqlarda qalırlar.\nQarabağ münaqişəsi Ermənistanın ərazi iddiaları ilə 1988-ci ildə başlayıb. 1994-cü ildə atəşkəs razılığına kimi Azərbaycanın Dağlıq Qarabağ bölgəsi və ora bitişik 7 rayon işğal edilib.


Clydesdale cinsi, gözəlliyi və fantaziyası | Noti Atlar\nLa clydesdale olaraq bilinən at cinsi Heç bir at həvəskarını laqeyd qoymayan heyrətləndirici gözəlliyi ilə bizə nağıl və fantaziya üçün tipik bir harmoniya gətirir.\nXüsusiyyətləri verilən soyuqqanlı atdır ümumi atçılıq kimi ixtisaslar və hər hansı bir iş növü. Əsrlər əvvəl yetişdikləri və döyüş sahələri üçün yetişdirildikləri Britaniya adalarının ərazisi ilə çox məşhurdurlar.\nVə mənşəyi və ya mənşəyi Şotlandiya qədər gözəl bir ölkədə yerləşməsidir. Başlanğıcda ən yaxşı cinslərdən biri hesab edilməməsinə baxmayaraq, hazırda onun üçün yüksək cins hesab edildiyini söyləmək olar böyük gözəllik.\nBaşlanğıcda, bu nümunə kənd təsərrüfatı işlərinə həsr edilmişdi və bu gün bu intizamda həyata keçirə biləcəyi böyük qabiliyyət hələ də müşahidə olunur pətək.\nAvstraliyanın inkişafına töhfə verən Clydesdale cinsinin olduğunu söyləyirlər. Bu böyüklərə görədir clydesdalesin Şotlandiya-dan Avstraliyaya idxalı XNUMX-cu əsrin son onilliklərində.\nBoyu 1,90 metrə qədər, çəkisi isə 900 kiloqrama yaxındır. Digər at cinsləri ilə müqayisədə, clydesdale a xəzlərində çox müxtəlif rənglər, rəng şabalıdından qaraya, rəngli körfəzdən keçən ağ, şabalıdı, Moor və gözəl roan olaraq bilinən.\nBunun üçün diqqət çəkirayaqların altındakı ağ işarələrcorab geyindiyi hissini verir. Öz növbəsində, böyük bir xasiyyətə sahib olması ilə seçilir, çünki bu, mövcud olduğu ən ağıllı atlardan biridir, hər zaman ətrafdakılara sevinc və hara getməsə enerji ötürür.\nMəqaləyə tam yol: Noti atlar » qeyriləri » At cinsləri » Clydesdale cinsi, gözəlliyi və fantaziyası


Parlamentin əmək və sosial siyasət komitəsinin iclasında bir sıra qanun layihələrinə baxılıb - AZƏRTAC – Azərbaycan Dövlət İnformasiya Agentliyi\nƏvvəlcə “İslam Əməkdaşlıq Təşkilatının Əmək Mərkəzinin Nizamnaməsi”nin təsdiq edilməsi haqqında qanun layihəsinə baxılıb.\nİnzibati Xətalar Məcəlləsində dəyişiklik edilməsi barədə qanun layihəsinə əsasən yetkinlik yaşına çatmayanlara tütün məmulatı almaqla, verməklə, tütün məmulatından istifadəni təklif və ya tələb etmək yolu ilə onların tütündən istifadə prosesinə cəlb edilməsinə görə yüz manat məbləğində cərimə tətbiq edilir. Tütün məmulatlarının ətraf mühitə atılmasına görə əlli manat məbləğində cərimə nəzərdə tutulur. “Tütün məmulatlarının istifadəsinin məhdudlaşdırılması haqqında” Azərbaycan Respublikasının Qanunu ilə qadağan edilmiş yerlərdə (tütün çəkmək üçün təşkil edilmiş xüsusi yerlər istisna olmaqla) tütün çəkilməsinə şərait yaradılmasına, yaxud tütün çəkilməsinin təklif edilməsinə görə vəzifəli şəxslər beş yüz manat məbləğində, hüquqi şəxslər min iki yüz manat məbləğində cərimələnəcək.\n“Tütün və tütün məmulatı haqqında” Qanunda dəyişiklik edilməsi barədə qanun layihəsinə görə sənədin 1.0.4-cü maddəsi yeni redaksiyada veriləcək. Həmin maddədə deyilir: “tütün məlumatı-tütün yarpağından və onun komponentlərindən hazırlanmış, tərkibində nikotin, aktiv alkoid, o cümlədən konserogen maddələr olan və nikotinə aludəçilik yaradan məhsul (siqaret, popiroslar, siqarlar, siqarillalar, çubuq tütünü və s.)”. Qanun layihəsinə əsasən tütün məmulatlarının buraxılmasını bilavasitə həyata keçirən şəxs (satıcı) tütün məhsulunu istifadə edən şəxsin (alıcının) yetkinlik yaşına çatmasına şübhə etdikdə satıcı alıcıdan onun şəxsiyyətini təsdiq edən və yaşını müəyyən etməyə imkan verən sənəd tələb edə bilər.\n“Televiziya və radio yayımı haqqında” Qanunda ediləcək dəyişikliklərə əsasən sənədə “tütün məmulatlarını və tütün istifadəsi prosesini nümayiş etdirməmək, həmçinin tütün məmulatlarının və tütün istifadəsi prosesinin nümayiş etdirildiyi əsərləri, tamaşaları, proqramları efirdə, kabel yayımı vasitəsilə açıq yayımlamamaq” məzmunlu 40.2.2-1-ci və “Tütün məmulatlarının istifadəsinin məhdudlaşdırılması haqqında” Azərbaycan Respublikasının Qanununa uyğun olaraq teleradio yayımçıları tütündən istifadənin və sağlamlığa zərər vuran digər vərdişlərin mənfi təsiri barədə müvafiq icra hakimiyyəti orqanlarının, elm müəssisələrinin və qeyri-hökumət təşkilatlarının dəstəyi ilə xəbərdaredici, maarifləndirici və tərbiyəvi mövzuda verilişlər hazırlayır və bu mövzulara ayda 90 dəqiqədən az olmayan efir vaxtı ayırırlar. Bu verilişlərin 45 dəqiqəsi saat 17.30-23.00 arasında olmaqla, saat 08.00-23.00 arasında yayımlanır və verilişlərin surəti hər ay Milli Televiziya və Radio Şurasına təhvil verilir.” məzmunlu 40.3-cu maddələr əlavə edilir.\n“İctimai televiziya və radio yayımı haqqında” Qanunda edilməsi nəzərdə tutulan dəyişikliklərə əsasən sənədə “tütün məmulatlarının və tütün istifadəsi prosesinin nümayiş etdirilməməsi, həmçinin tütün məmulatlarının və tütün istifadəsi prosesinin nümayiş etdirildiyi əsərlərin, tamaşaların, proqramların efirdə, kabel yayımı vasitəsilə açıq yayımlanmaması.” məzmunlu 7.0.10-cu maddə əlavə olunacaq. Qanun layihəsinə görə “Tütün məmulatlarının istifadəsinin məhdudlaşdırılması haqqında” Azərbaycan Respublikasının Qanununa uyğun olaraq ictimai yayımçı tütündən istifadənin və sağlamlığa zərər vuran digər vərdişlərin mənfi təsiri barədə müvafiq icra hakimiyyəti orqanlarının, elm müəssisələrinin və qeyri-hökumət təşkilatlarının dəstəyi ilə xəbərdaredici, maarifləndirici və tərbiyəvi mövzuda verilişlər hazırlamalı və bu mövzulara ayda 90 dəqiqədən az olmayan efir vaxtı ayırmalıdır. Bu verilişlərin 45 dəqiqəsi saat 17.30-23.00 arasında olmaqla saat 08.00-23.00 arasında yayımlanmalı və verilişlərin surəti hər ay Milli Televiziya və Radio Şurasına təhvil verilməlidir.\nAzərbaycan Respublikası əhalisinin sağlamlının qorunması, sağlam həyat tərzinin təbliği, uşaqların və gənclərin sağlam böyüməsi və inkişafı, zərərli vərdişlərə aludəçiliyin profilaktikası, tütün məmulatlarının istifadəsinin və tütün tüstüsünün ətraf mühitə ziyanlı təsirlərinin azaldılması istiqamətində fəaliyyətin hüquqi əsaslarının azaldılması istiqamətində fəaliyyətin hüquqi əsaslarını müəyyən edən “Tütün məmulatlarının istifadəsinin məhdudlaşdırılması haqqında” Qanun qəbul edilib. Bu Qanunun 9.1.1-ci maddəsinə görə ayrı-ayrı ərazilərdə, binalarda və obyektlərdə tütün çəkilməsinə qadağa qoyulur. Həmin Qanuna uyğunlaşdırılma məqsədilə 1994-cü il 23 sentyabr tarixli Qanunla təsdiq edilmiş “Azərbaycan Respublikası Silahlı Qüvvələrinin daxili xidmət nizamnaməsi”ndə və 1994-cü il 23 sentyabr tarixli Qanunla təsdiq edilmiş “Azərbaycan Respublikası Silahlı Qüvvələrinin Qarnizon və qarovul xidmətləri nizamnaməsi”ndə bəzi dəyişikliklər ediləcək.\nİclasda “Torpaq bazarı haqqında” və “Məcburi köçkünlərin və onlara bərabər tutulan şəxslərin sosial müdafiəsi haqqında” qanunlarda dəyişikliklər edilməsi barədə qanun layihəsinə də baxılıb.\nAZERTAG.AZ :Parlamentin əmək və sosial siyasət komitəsinin iclasında bir sıra qanun layihələrinə baxılıb\nMilli Televiziya və Radio Şurasının növbəti iclası olub


“Necəsən?” – “NATAMAM” | Gənc Ailə\nAna Səhifə AKTUAL “Necəsən?” – “NATAMAM”\nFev 12, 20220\nÖzünü 25-ci mərtəbədən ataraq intihar etmiş sevgilimə ithafən…\nMark Eliyahu – Through Me\nƏlinə çatmayacağını düşündüyüm bu məktubu ürəyimdə yazıram… Vərəqə köçürmürəm ki, kiminsə əlinə keçər…\nXatırlayanda ki, onun əlini daha möhkəm tuta bilmək üçün mənim əlimi buraxmısan, ürəyim yanır..\nO kimdir? Sən kimsən? Mən kiməm? Bilmirəm..\nİçimdə bir hiss var, burnumda bir qoxu… Darıxmağın buynuzu olmur ki?!\nYaxşı-yaxşı, söz vermişəm axı, darıxmıram, heç vecimə də deyilsən! Başımı qarışdırır mesaj qutumdakı ondan çox mesaj. Səndən isə heç mesaj yoxdur…\nAmma köhnə mesajlarını silməmişəm.. Qısa bir səsin var orda, tələsik nə isə deyirsən. Yüz min dəfə dinləmişəm onu. Amma heç vaxt nə dediyinə baxmamışam, mən o səsi “sənin üçün darıxmışam”, “düzələcək hər şey”, “necə belə bir şeyi ağlına gətirə bilərsən ?” , “əlbəttə, səni çox istəyirəm!” və s. kimi dinləmişəm… Tələsik atdığın o səs təsəllim olub mənim.. Dünyam olub.. Ümidim olub… Sevgilim olub.. Bircə sən ola bilməmisən…\nDəli kimi olmuşam eee, gözüm hər yerdə səni axtarır.\nKülək əsən kimi tez telefonumun səsinə baxıram ki, səssizdə deyil? Deyilsə, axı sən zəng etməliydin. “Soyuqdur” deyə sinoptiklərdən aldığın xəbəri mənlə paylaşmalıydın.. Sənin mənə nəvazişinin azaldığını hiss edib sanki, fevral da isti keçir…\nSaçımı yenə qurutmuram məsələn. Mən bunu ilk dəfə səndən gözlədiyim nəvazişi izah etmək üçün demişdim, sən isə “fenin yoxdur?” deyə soruşmuşdun… Fenim var, amma gücüm yoxdur… Gəl və sən qurut… Gözümün yaşını yox, saçımı… O öz-özünə quruyacaq onsuz da..\nBir də aldığımız saatın qırmızısı çıxıb eee. Hə, indi deyəcəksən ki, hansı gününə yaraşır qırmızı?! “Sevgililər günümə..”\nSənə bir şey də etiraf etməliyəm, o gün yenə maşında sürücü mənə tək olub-olmamağımla bağlı sual verdi. Cavab vermədim öyrətdiyin kimi… O isə danışmağa başladı öz-özünə. Maşın ustasıdır, aylıq qazancı yaxşıdır, hamıya həyatda bir həmdəm lazımdır. Çox danışdı ee.. Qorxdum, düşə bilmədim maşından. Sənə də yığa bilmədim-evəcən danışaq heç olmasa…Evə qədər necə getdiyimi bir Allah bilir. Hə, maşın almaq lazımdır.. Markası sənin maşınından olsun ki, sən “sağda o düyməni görürsən?” deyə soruşanda görüm…\nÜmumiyyətlə, sənin baxdığın yerlərə baxmaq, sənin gördüyün şeyləri görmək istəyirəm… Sən olmasan da gözün olsun həyatımda.. Mənim isə sənin həyatında gözüm yoxdur…\nBilirəm ki, oxusan təəssüflənəcəkən, ona görə ürəyimdə yazıram bu məktubu. Bəlkə yüz il əvvəlin ənənəsidir məktub yazmaq.. Mən də yüz ildir səni görmürəm sanki… Yüz ilin özləmidir sanki içimdə sənə qarşı hiss etdiyim…\nHə, indi deyəcəksən ki, sən qırmızı saatı, maşını, feni istəyirsən, məni yox. Bilirsən necədir, onları dilə gətirmək daha asandır. Bir də ki, sən maddi gözləntilərimi daha asanlıqla qarşılaya biləcək birisən, duyğusal istəklərimə gücün çatmırdı sanki..\nMəsələn, hərarətli bir söhbətin içində gözümə baxıb anidən, gülümsəyərək “necəsən?” deyə soruşmağın üçün çox darıxmışam. “Noldu, niyə aqressivləşdin? Qoy, düşünüm.. Qucaqlanmaq istəyirsən demək idi bu, hə? Gəl bura!” deyib özünə çəkməyin… Bax, mən bu duyğusal adamın özləmini çəkdiyimi deyə bilmədiyim üçün yuxarıdakıları yazmışam..\nBəzən belə də olur. Özünə dəyər verməyən adamlar ağızlarından çıxan hər hansı bir sözə başqasının nə qədər dəyər verəcəyini təxmin edə bilmir. Bəzən başqaları sizi sizdən daha çox sevir. Daha çox önəmsəyir. Daha çox özləyir… “Getmə” deyirlərsə, getməyin.. Çünki bərabər yol getmək istəyənlər bir şəkildə bir-birinə çatır. Bəlkə biri qaçır, digəri gözləyir, amma mütləq birlikdə addımlayırlar.\nGeriSevgililər Gününü harda keçirməli? - ƏN YAXŞI ŞƏHƏRLƏR İrəliBu insanların “Omicron”a yoluxması risklidir - XƏBƏRDARLIQ


Analitika - Xəbərlər - Azadİnform İnformasiya Agentliyi\nXarici güclər ənənəvi sxem olaraq yenidən Azərbaycanı hədəf seçiblər. İllərdən bəri ölkəmiz bir neçə xarici dairələrin daim hədəfində olub. Yalnız indiki situasiya əvvəlkindən tamamilə fərqli versiyalarda planlaşdırılıb.\nDüşmən ölkələr Polşa, Estoniya, Ukrayna, dost ölkələr isə Belarus, Çin və Qazaxıstandır\nTürkiyənin Bursa şəhərinin Nilufər rayon bələdiyyə teatrının kollektivi Ermənistana qastrola hazırlaşır.\nSon vaxtlar xaricdə ermənilərin nəzarəti altında olan media orqanlarının Azərbaycanla bağlı yaydığı dezinformasiyaların sayı kəskin şəkildə artıb.\nHesabatların bir qismi optimist əhval-ruhiyyəyə, digərləri isə pessimizmə söykənir\nEşqin Nuruşov/AZADİNFORM. Prezident İlham Əliyevin tövsiyələrinə uyğun olaraq, 11 noyabr 2016-cı il tarixində vergilər naziri Fazil Məmmədov Göygöldə yerləşən Heydər Əliyev Mərkəzində (ünvan: Göygöl şəhəri, Heydər Əliyev Parkı, Hummel küçəsi, 3) Göygöl, Gəncə, Samux, Goranboy və Daşkəsən rayonlarından olan vətəndaşları qəbul edəcəkdir.\nİsrailin Vaşinqtondakı səfirliyinin keçmiş rəsmisi, diplomat Lenni Ben-David vaxtilə ABŞ-dakı bütün yəhudilərə, eləcə də yəhudi lobbi təşkilatı ADL-ə (Anti Defamation League) üzünü tutaraq, erməni iddiaları mövzusunda çox diqqətli olmağa səsləmişdi. O, bildirmişdi ki, ermənilər yüz minlərlə müsəlmanı, eləcə də minlərlə yəhudini qətlə yetiriblər.\nAntarktidanın 60 dərəcə cənub paralelinə düşən zonasında çox zəngin təbii sərvətlərinin olduğu iddia edilir. Hazırda qitədə müxtəlif ölkələrdən 4 minə qədər alim və mütəxəssis çalışır. Ümumulikdə isə rəsmən 31 dövlətə məxsus 64 baza yerləşir.\nElman Nəsirli: “Beynəlxalq birlik Azərbaycanın öz gücü hesabına 8 yüksəkliyi geri alması faktını qəbul etdi”\nƏxlaqsız dartışmalar məkanı - AXCP-də baş verən son olaylar cəmiyyətdə ikrah doğurur\nAXCP çevrəsində dildən düşməyən ifadələrdən biri də əxlaq və ya əxlaqsızlıqdır. Belə ki, cəbhəçilər hər zaman münaqişədə olduqları, liderlərini bəyənməyən adamları bu cür adlandırır, qarşı tərəf də onların özlərinin davranışlarının əxlaqdan çox uzaq olduğunu faktlarla sübut edir. Bu dəfə vəziyyət bir qədər fərqlidir. İndi iki cəbhəçi qadın bu sözü bir-birinə yapışdırmağa çalışır. Bir neçə gündür saqqız kimi uzanan mövzu belədir ki, iki cəbhəçi xanım bir bəy üçün açıq-aşkar savaşa çıxıblar. Bir-birlərini əxlaqsız adlandıran bu qadınlar özləri ən əxlaqsız ifadələrdən istifadə etməkdən çəkinmir, hər biri digərinə olmazın sözləri deyir.\nMədəniyyətlərarası Dialoq Forumundan - Dünyaya dialoq mesajları\nBakıda keçirilən III Ümumdünya Mədəniyyətlərarası Dialoq Forumu həm də ölkəmiz və xalqımızın sahib olduğu yüksək mədəni dəyərlərin nümayişidir\nAzərbaycan “Şərq tərəfdaşlığı” sammitinə qatılmalıdırmı?\nPolitoloqlar Rusiyanın təhdid dolu bəyanatlarının ölkəmizə qarşı yönəlmədiyinə əmindirlər\nObama-Kerri cütlüyü: “Müstəsnalığın” islamofob və ermənipərəst fəsadları\n“Bu gün Amerika heç vaxt olmadığı kimi qalan bütün dünyadan güclüdür. ABŞ birtərəfli qaydada hərbi gücü tətbiq etməyə hazırdır. Amerika tək əvəzolunmaz millətdir. Məsələ Amerikanın lider olub-olmamasında deyil, nəyə görə lider olmasındadır. Bu, yalnız bizim sakitliyimiz və firavanlığımız üçün deyil, bu firavanlığı həm də bütün Yer kürəsinə yaymaq üçündür. Amerika dünyada lider olmağa borcludur, bizdən başqa bunu heç kim edə bilməz. Mən bütün ruhumla Amerikanın müstəsnalığına inanıram. Bizi müstəsna edən beynəlxalq qanunları pozmaq bacarığımız deyil, onu öz hərəkətlərimizlə təsdiq etməyə hazırlığımızdır”. (youtube.com/watch?v=EOHGmXOQsjE)\n1 səhifə 14-dən (dan) 1 2 3 4 5 > >>


Metbuat.az xəbər verir ki, Həsən bəy Zərdabi 28 iyun 1837-ci ildə Zərdabda anadan olub. İlk təhsilini mollaxanada alıb, sonra Şamaxı şəhər məktəbində oxuyub, orta təhsilini isə Tiflisdə tamamlayıb. 1861-ci ildə Moskva Universitetinə imtahansız daxil olaraq, dörd il sonra həmin universitetin təbiət-riyaziyyat fakültəsini bitirib.\nHəsən bəy Zərdabi 1875-ci ilin 22 iyulunda Bakıda qubernator mətbəəsində Azərbaycan dilində "Əkinçi" qəzetinin nəşrinə müvəffəq olub. Bu qəzetlə Azərbaycan milli mətbuatının əsası qoyulub.\nBrilliant Dadaşovadan doğum günü hədiyyəsi - VİDEO\n15 Sentyabr 2017 9:17\n13 Sentyabr 2017 21:24\n20 Avqust 2017 13:22\nXalq artistinin ailəsində faciə\n29 İyun 2017 18:02\n3 May 2017 9:26


22 yaşlı Adəm Məmmədzadə 44 günlük müharibədən sonra əllilik dərəcəsi ala bilməyən döyüşçülərdən biridir.\nOktyabrın 15-də Füzuli uğrunda gedən döyüşlərdə yaralanıb, indiyə qədər 16 dəfə əməliyyat olunub: sağ və sol ayağı dizdən aşağı parçalanıb, sağ ayağında 13 sm sümük dağılıb, qarın boşluğundan yaralar alıb.\nAdəm danışır ki, müharibədən bir il keçməsinə baxmayaraq, o hələ də canı ilə döyüşdədir.\nAdəm Məmmədzadə-Toplum TV\nSon bir ildə həm Azərbaycanda, həm də YAŞAT Fondunun yardımı ilə Türkiyədə müalicə alan döyüşçünün başı səhhətinə qarışdığından əlillik dərəcəsi ala bilmədiyini söyləyir. Üstəlik sentyabrın 28-də sənədləri Silahlı Qüvvələrin Baş Klinik Hospitalında itib. Yalnız problem mediada işıqlandırıldıqdan sonra sənədləri tapılıb.\n"Bilmirəm hara, kimə şikayət edim?",-deyə qazi bildirir.\nMüdafiə Nazirliyi məsələnin araşdıracağını söyləsə də, sorğuya cavab almaq mümkün olmayıb.\nAdəminsə bundan sonra əlillik dərəcəsi almaq üçün görəcəyi çoxlu işlər var: Şəhadətləndirmə kağızı almaq, tibbi müayinələr, elektron sistemdə qeydiyyatdan keçmək və s.\nII Qarabağ müharibəsi iştirakçısı Kənan Hacızadə də oxşar problemdən əziyyət çəkdiyini söyləyir: “Kontuziyalı olduğum üçün huşum yerində deyil, qəlpə yarası aldığım qolumda çürümə gedir, artıq qolum öz fəaliyyətini itirir. Papanin hospitalında Kəmalə xanım müayinə etdikdən sonra sənədimə hərbi xidmətə yararlısan yazıldı”.\nKənan deyir ki, indiyə qədər cəmi bircə dəfə YAŞAT Fondundan 2500 manat yardım alıb. Ancaq əlillik dərəcəsi olmadığı üçün özünü dolandıra bilmir, sağlamlığı isə işləməyə imkan vermir.\nDövlət Tibbi-Sosial Ekspertiza və Reabilitasiya Agentliyinin şöbə müdiri Tural Qurbanov deyir ki, müharibə iştirakçıları - Kənan Hacızadə və Adəm Məmmədzadə barədə hərbi həkim komissiyası tərəfindən şəhadətnamə təqdim olunmayıb və həmçinin onlar barəsində elektron sistemə tibb müəssisəsi tərəfindən göndəriş də daxil edilməyib.\nTural Qurbanov-Açıq mənbələrdən götürülüb\n“Qeyd olunan şəhadətnamə təqdim olunduqda və e-sistemə göndəriş daxil edildikdə, hər iki şəxsin əlilliyinin qiymətləndirilməsi aparılacaq”.\nƏlillik dərəcəsinin verilməsi iki mərhələdən keçir. Birinci növbədə vətəndaşın ümumi tibbi vəziyyəti qiymətləndirilir və onun əsasında elektron məlumatlar Əmək və Əhalinin Sosial Müdafiəsi Nazirliyinə göndərilir. Dövlət Tibbi-Sosial Ekspertiza və Reabilitasiya Agentliyi, TƏBİB, səhiyyə mütəxəssisləri və ehtiyac yaranarsa, Müdafiə Nazirliyinin nümayəndələri cəlb olunur və müvafiq əyani müayinələr nəticəsində qiymətləndirmə aparılır.\nQazilər nə üçün əlillik ala bilmir?\nXəzər Hərbi Tədqiqatlar İnstitutunun apardığı monitorinqə görə, Azərbaycan Silahlı Qüvələrinin ümumilikdə 150-180 minlik şəxsi heyətindən təxminən 20%-i (30-36 min) döyüşlərə cəlb edilib. Onların təxminən 10%-i həlak olub.\nQeyri-rəsmi məlumatlara görə, yaralıların, xəsarət alanların ümumi sayı, 4 min nəfərdən artıqdır. Bir sözlə, Azərbaycan Silahlı Qüvvələrinin döyüşən hər 5 əsgərindən 1-i ya şəhid olub, ya da yaralanıb.\nƏmək və əhalinin sosial müdafiəsi naziri Sahil Babayev oktyabrın əvvəlində mətbutata açıqlamasında prosesin tam şəffaf şəkildə icra olunduğunu, müharibə zamanı yaralanan 2100-ə dək qaziyə əlillik təyin olunduğunu açıqlayıb.\nO həmçinin bu il əlillik təyin olunanların sayının 2 dəfə artdığını, 40 mindən çox şəxsə təkrar əlillik təyin edildiyini bildirib.\nRəqəmlərə istinad etsək belə çıxır ki, indiyədək 4 min yaralı əsgərin təxminən yarısı əlillik dərəcəsi ala bilib.\n“Əlillik dərcəsi ala bilmək birabırçılıq həddindədir”\n“Qazilər” İctimai Birliyinin mətbuat katibi Rey Kərimoğlu 44 günlük döyüşlərdə yaralanan qazilərin üzləşdiyi çətinlikləri belə şərh edir: “Doğrudur, Əmək və Əhalinin Sosial Müdafiəsi Nazirliyi (ƏƏSMN) Nazirlər Kabinetinin 413 saylı saxta qərarına istinad edərək deyir ki, problem yoxdur. Ancaq əlillik dərəcəsinin müəyyənləşdirilməsinin elektron sistemlə aparılması problemi həll etmir, əksinə problem yaradır”.\nElektron sistemdə qüsurlar olduğunu deyən mətbuat katibinin sözlərinə görə, nəinki müharibə iştirakçılarının, ümumiyyətlə, digər şəxslərin də əlillik təyinatı alması mürəkkəbləşib: “Adam var 4 ildir yataq xəstəsidir, amma əlillik dərəcəsi ala bilmir. Bu gün qazilər təkrar müayinədən keçəndə çox böyük ədalətsizlik, haqsızlıqla qarşılaşırlar. Tibbi Ekspertiza və Reabilitasiya Mərkəzinin həkim komisiyyası isə yarıtmaz fəaliyyət göstərir”.\nBəs dövlətin bu istiqamətdə atdığı addımlar yetərlidirmi?\nSiyasi şərhçi Anar Məmmədli “Feysbuk”da fikrilərini qısaca belə ifadə edib:\n“Bir il öncə cəbhədə qızğın döyüşlər gedərkən çox az adam postmüharibə dövrünün sosial çətinlikləri barədə düşünür, qayğılarını bölüşürdü. Müharibə ideal şəkildə olmasa da, bizim üçün əlverişli siyasi üstünlüklə bitdi. İndi isə ölkə olaraq iqtidarın sosial qayğıları həll etmək əvəzinə siyasi üstünlüyü primitiv və bayağı şəkildə sui-istismar etməsinə şahid oluruq. Müharibədə zərəçəkmiş, fiziki sağlamlığını itirmiş qazilərlə bağlı hələ də doğru-dürüst sosial proqram icra edilmir. Bu barədə dəqiq statistik məlumat belə açıqlanmır. Çoxmu çətindir?! “\nKeçmiş döyüşçü R.Kərimoğlu isə hesab edir ki, qanunvericilik bazasında əlillərə yetərincə diqqət və qayğı göstərilməsi nəzərdə tutulub.\n“YAŞAT fondu yaradılıb, əlillik qrupları olanlara sığorta pulu ödənir, Müdafiə Nazirliyindən yaralanması haqqında şəhadətnamə alan qazilərə 2500 manat yardım edilib. Rayon, şəhər icra hakimiyyətində Şəhid Ailələri və Yararılara İş Şöbəsi fəaliyyət göstərir. Həmçinin prezidentin fərmanı ilə Vahid Əlaqələndirmə Mərkəzi yaradılıb”.\nBununla belə o hesab edir ki, hüquqi bazada yetərincə imkanlar verilsə də, praktikada bu, özünü doğrultmur. Eyni zamanda hələ də müharibə iştirakçılarının bütün problemlərini həll edən vahid təşkilat yoxdur.\n“Şəhid Ailələri və Yararılara İş Şöbəsi effektiv deyil. Təyin olunan adamlar idarəetmədə qüsurlar buraxır. Məsələn, Sumqayıtda bu vəzifəyə təyin olunan adam icra başçısı Zakir Fərəcovun sağ əlidir.\nTibbi Ekspertiza və Reabilitasiya Mərkəzinin həkim komisiyyasının faəliyyəti qənaətbəxş deyil, ümumiyyətlə bu komisiyya ləğv edilməli, yenidən formalaşdırılmalıdır”.\nRey Kərimoğlu həm də Nazirlər Kabinetinin 413 saylı qərarının ləğv ediləcəyini, növbəti ilin yayında isə yeni qanunun qüvvəyə minəcəyini söyləyir: “Ancaq yenə də qanunvericilik başqa bir haqq tanımır. Hələlik normativlər əlillik dərəcəsini müəyyənləşdirir ki, bu da ciddi problemlər yaradır”.\nR.Kərimoğlu bu ilin yayında yaradılan Vahid Əlaqələndirmə Mərkəzinin problemlərin həllinə töhvə verəcəyini düşünür.\nBu mərkəzin müharibədə həlak olanların ailə üzvlərinə, döyüşlərdə xəsarət almış hərbi qulluqçulara və əlilliyi müəyyən edilmiş şəxslərə birbaşa (yerində) xidmətlə yanaşı, “Çağrı mərkəzi” vasitəsilə, səyyar formada da xidmətlər göstərdiyi bildirilir. Yəni sağlamlıq vəziyyəti məhdud olduğundan mərkəzə gələ bilməyən şəxslərə yaşadıqları və ya olduqları yerdə mərkəzin iş qrafikinə uyğun səyyar formada xidmətlər göstərildiyi qeyd olunur.\n“Toplum TV”-yə problemlərini danışan qazilər isə belə bir mərkəzin varlığından xəbərsiz olduqlarını söyləyirlər.


ECB ve Yunanistan avronun mezennesini ucuzlasdirir - Azadliq Xeber\nECB ve Yunanistan avronun mezennesini ucuzlasdirir\n30 May, 2017 18:06 xeber – Avropa Mərkəzi Bankının (ECB) sədri Mario Draginin açıqlamaları və Yunanıstanın maliyyə problemlərinin həllini tapa bilməməsi avronun qlobal valyuta bazarında ucuzlaşmasına səbəb olub. “Report” xəbər verir ki, mayın 29-da ECB-nin sədri M.Draginin Avropa Parlamentində bölgə iqtisadiyyatı və monetar siyasət barədə çıxışı olub. Bu çıxış zamanı Avrozona iqtisadiyyatının zəif inkişafı nəzərə alınaraq monetar ekspansiyanın davam etməsi və uçot dərəcəsinin minimal səviyyədə saxlanması zərurəti vurğulanıb. Bununla yanaşı Almaniyanın “Bild” qəzetindən yayılan məlumata görə, Yunanıstan hökuməti bildirib ki, əgər ölkə kreditorları onun borc yükünü yüngülləşdirməsə, ölkə maliyyə yardımı çərçivəsində növbəti kredit ödənişini həyata keçirməyə bilər. Qeyd edək ki, Yunansıtan iyul ayına qədər 7,5 mlrd. avro borc ödəməlidir. Lakin KİV-də yayılan məlumata görə, Yunanıstan maksimum 5 mlrd. avro ödəmək qabiliyyyətindədir. Bu iki mənfi xəbər avronun məzənnəsinə təzyiqləri artırıb. Dünən, mayın 29-da 1,1200 USD/EUR səviyyəsində olan məzənnə 1,1110 USD/EUR-a qədər geriləyib. “Report”un analitik qrupu ABŞ Federal Ehtiyat Sisteminin (FED) iyunun 13-14-də uçot dərəcəsini artırmasi ehtimalının 80% olduğunu nəzərə alsaq, dolların avroya qarşı möhkəmlənərək 1,10 USD/EUR səviyyəsindən də aşağı düşəcəyini proqnozlaşdırır.


Şərəfli polis rəisi - Salyan rayon Yol Polis Şöbəsinin Dövlət Yol Polis bölməsinin rəisi baş leytenant Tural Namazov » www.SONXEBERTV.info\nŞərəfli polis rəisi - Salyan rayon Yol Polis Şöbəsinin Dövlət Yol Polis bölməsinin rəisi baş leytenant Tural Namazov\n16-06-2021, 03:39 | Baxılıb: 169\nİstər yolda sürücü-piyada anlayışında , istərsə də ictimai-siyasi sabitlik hüquqi dövlət və vətəndaş cəmiyyəti quruculuğu yolu seçmiş hər bir dövlətin mövcudluğunun mühüm şərtlərindən biridir. Müstəqil Azərbaycanın son illərdə bütün sahələrdə sürətlə inkişaf edən, beynəlxalq miqyasda böyük nüfuz sahibi olan dövlətlərdən birinə çevrilməsi də əsası dünya şöhrətli siyasətçi, ümummilli lider Heydər Əliyev tərəfindən qoyulmuş ictimai-siyasi sabitlik amilinə söykənir. Məhz bu sabitlik nəticəsində mürəkkəb geosiyasi-coğrafi məkanda yerləşən Azərbaycanın dünya miqyasında sivil, demokratik yolla irəliləyən, beynəlxalq hüquq normalarına və prinsip-lərinə hörmətlə yanaşan dövlət imici daha da möhkəmlənmişdir.\nRespublikamızda ictimai asayişin, qanunçuluğun və hüquq qaydalarının etibarlı təminatı, vətəndaşların mənafelərinin yüksək səviyyədə qorunması Azərbaycanın ötən müddətdə qazandığı ən mühüm nailiyyətlər sırasındadır. Danılmaz həqiqətdir ki, respublikamızın ictimai-siyasi sabitlik şəraitində inkişafında, ictimai asayişin qorunmasında, cinayətkarlığa qarşı mübarizənin səmərəli təşkilində, dövlətçiliyin hər cür cinayətkar qəsdlərdən müdafiəsində, vətəndaşların təhlükəsiz yaşamaq kimi fundamental hüququnun təminatında Daxili İşlər Nazirliyinin və onun ayrı-ayrı strukturlarının müstəsna rolu vardır. Cinayətkarlığın bütün forma və təzahürlərinə qarşı amansız mövqe tutan daxili işlər orqanları qanunla üzərinə düşən vəzifələri yerinə yetirməklə, iqtisadi inkişafın mühüm şərti olan sabitliyin təminatı üçün bütün zəruri tədbirləri həyata keçirməklə xalqın və dövlətin sadiq keşikçisinə çevrilmiş, ictimai etimad qazanmışlar.\nUlu öndərimiz haqlı olaraq qeyd edirdi ki, polis işi böyük məsuliyyət tələb edən peşədir. Bu peşəyə yiyələnən insan cəmiyyətin və ətrafında olan hər bir fərdin təhlükəsizliyinə cavabdehlik daşımaq, bunun üçün hətta canını da fəda etmək məsuliyyətini şüurlu şəkildə üzərinə götürür.\nBu gün sizə söhbət açacağımız şəxs Salyan rayon Polis Şöbəsinin Dövlət Yol Polis bölməsinin rəisi baş leytenant Tural Namazovdur.\nBu humanist, vətənpərvər şəxsin fəaliyyətində ən ali məqam Ali baş Komandan, cənab prezidentimiz İlham Əliyevə , Daxili işlər Naziri çox hörmətli Vilayət Eyvazova və xalqımızın dəyərli övladı Baş Dövlət Yol Polisi İdarəsinin rəisi, Ramiz Zeynalova sədaqət , xalqa hörmət və ehtiramdır.\nSalyan rayon Polis Şöbəsinin Dövlət Yol Polis bölməsinin rəisi baş leytenant Tural Namazov əsl polis işçilərinə məxsus sərt intizama , dəmir iradəyə malik olmaqla yanaşı , həmdə əhali ilə təmaslarda sadə davranışa malik bir insandır. Salyan rayonunda istənilən vətəndaşı dinəlməyi və maksimum olaraq onların problemlərini yoluna qoymağı hədəfləyən rəis bu alicənab davranışları hesabına ağsaqqalların , ziyalıların və bütün kateqoriyadan olan insanların rəğbətini qazanmışdır.\nSalyan rayon Polis Şöbəsinin Dövlət Yol Polis bölməsinin kollektivi pandemiya dövründə başqalarına örnək ola biləcəyi əsl nümunəvi xidmət göstərməkdədirlər . Bu şöbədə pandemiya dövrünün qanunlarına riayət olunur , qətiyyətli mövqe nümayiş etdirilir və heçkəsə güzəşt edilmir .\nBDYP - idarəsinin rəisi Cənab General Ramiz Zeynalovun hər zaman diqqətində və nəzarətində olan bütün rayonlar yol polisi şöbələri kimi alyan rayon Polis Şöbəsinin Dövlət Yol Polis bölməsidə öz xidməti borcunu uğurla həyata keçirir .\nTural Namazov peşəkar nümunəvi polis zabiti kimi hər zaman Cənab nazir Vilayət Eyvazovun tapşırıqlarını vicdanla yerinə yetirən , qanunların aliliyinə riayət edən , BDYP - idarəsinin rəisi Cənab General Ramiz Zeynalovun göstərişlərinə , tövsiyələrinə layiqincə əməl edən əsl polis zabitidir .\nO hər zaman Dövlətə - Dövlətçiliyə , Xalqa - Millətə Qanunların aliliyinə və Ulu Öndərin ideyalarına , onun siyasi kursuna sədaqətlə - fəxarətlə xidmət edən dəyərli Azərbaycan vətəndaşıdır .\nTural Namazov həmçinin Salyan rayon polis şöbəsinin rəisi polkovnik Nəzər Əsgərovun bütün tapşırıqlarını dinləyərək tam məsuliyyətlə əməl edir. Nəzər müəllimin başçılığı altında Salyanda xidmətin nümunəvi təşkili və aparılması, asayişin, əhalinin qanuni mənafelərinin hüquqazidd əməllərdən etibarlı qorunması nəzarətdə saxlanılmaqla, müvafiq tədbirlər davam etdirilir\nHəmçinin yollarda nəyinki sürücülər hətta Tural Namazovun başçılığı ilə piyadalarla bağlı inzibati xəta tərkibi yaradan halların azalması zərurətindən irəli gələrək piyadalara qarşı profilaktiki tədbirlərin yol polisinin piyada naryadları tərəfindən icrası davam etdirilir\nSon olaraq "Sonxebertv.info" müstəqil xəbər portalının baş redaktoru başda olmaqla bütün kollektivimiz adından Salyan rayon Polis Şöbəsinin Dövlət Yol Polis bölməsinin rəisi baş leytenant Tural Namazovu bu çətin , məsuliyyətli və şərəfli vəzifəsinə görə uğurlar arzu edir ,bu yolda yeni - yeni nəaliyyətlər diləyirik .


ВР "Şahdəniz"in genişmiqyaslı işlənməsi çərçivəsində əlavə qazma qurğusu cəlb edə bilər\nВР "Şahdəniz"in genişmiqyaslı işlənməsi çərçivəsində əlavə qazma qurğusu cəlb edə bilər\nEnergetika 28 Dekabr 2010 16:31 (UTC+04:00)\nXəzərin Azərbaycan sektorundakı "Şahdəniz" qaz-kondensat yatağının işlənməsinin texniki operatoru olan Böyük Britaniyanın BP şirkəti bu yatağın genişmiqyaslı mənimsənilməsi çərçivəsində işlərə Heydər Əliyev adına qazma qurğusunu cəlb edə bilər. Bu barədə çərşənbə axşamı neft-qaz bazarındakı mənbə məlumat verib. Qazma qurğusu birgə müəssisəsinin operatoru qismində "Maersk Drilling" şirkəti çıxış edir.\nOnun sözlərinə görə, qurğu yataqdakı işlərə 2012-ci ildə cəlb edilə bilər.\nHazırda qurğu Xəzərin Azərbaycan sektorundakı "Abşeron" perspektiv strukturunda qazma nöqtəsindədir. Kəşfiyyat qazmasına yanvar ayında başlana bilər. Mənbənin fikirncə, "Abşeron" strukturunda qazma prosesi bir ilədək uzana bilər. Mənbə bunu strukturun kifayət qədər dərinlikdə yerləşməsi ilə izah edib ki, bu da qazma işlərinin dəqiq aparılmasını tələb edir.\nMənbənin dediyi kimi, çox güman ki, qurğu gələn ilin çox hissəsini "Abşeron"da kəşfiyyat qazması ilə məşğul olacaq.\nLakin artıq BP 2012-ci ildə qurğunu "Şahdəniz" yatağındakı işlərə cəlb edə bilər. Mənbə bunu "İstiqlal" qurğusundan başqa ikinci qazma qurğusunun olmasının vacibliyi ilə əsaslandırıb, çünki yatağın genişmiqyaslı işlənməsi çərçivəsində çoxlu sayda quyunun qazılması nəzərdə tutulub.\n"Şahdəniz" yatağının genişmiqyaslı işlənməsi çərçivəsində iki dəniz platforması quraşdırılacaq və 30 sualtı quyu qazılacaq.


Emal sənayesi kiçilir\nBakının emal sektorunda istehsal 10%-dən artıq azalıb\nBakının emal sənayesində kiçilmə 2017-ci ildə dərinləşib. Emal sənayesində yanvar-oktyabr aylarında 4,3037 milyard manatlıq məhsul və sənaye xarakterli xidmətlər göstərilib ki, bu da ötən ilin eyni dövrü ilə müqayisədə 10,6 faiz azalma deməkdir.\nMəhz paytaxtın emal sənaye sahələrində məhsul istehsalının azalması Azərbaycanda emal sənayesində istehsalın 4 faiz azalmasına səbəb olub. Azərbaycanda qeyd edilən dövrdə 7,951 milyard manatlıq emal sənayesinə aid məhsul istehsal edilib. Bakıdakı istehsal bunun 54,11 faizini təşkil edib. Respublika üzrə emal sektoruna aid məhsulların çox hissəsi paytaxtda istehsal edildiyindən və burada istehsalın həcmi 10 faizdən çox azaldığından ölkə üzrə emal məhsullarının istehsal həcmi 4 faiz azalıb.\nBakıda emal məhsullarının istehsalında azalma dinamikası fevraldan müşahidə edilib. Yanvarda emal sektorunda 2 faiz artım qeydə alındıqdan sonra yanvar-fevralda istehsalın həcmi 7,5 faiz aşağı düşüb. Yanvar-martda isə istehsalda azalma hətta 15,9 faizə çatıb. Amma sonrakı aylarda azalma sürəti bir qədər zəifləyib və 10-11 faiz intervalında sabitləşib.\nPaytaxtda emal sənayesi məhsullarının istehsalının kəskin azalması neft məhsullarının istehsal göstəricisinin pisləşməsi ilə bağlıdır. Respublikadan fərqli olaraq Bakıda emal sənayesinin əsas hissəsi neft məhsullarının istehsalı sahəsində formalaşır. Bakı Şəhər Statistika İdarəsinin məlumatına görə yanvar-oktyabr dövründə neft məhsullarının istehsalı sahəsində istehsalın ümumi dəyəri 2,1955 milyard manat olub. Emal sektorunda istehsal edilən məhsulun 51 faizi neft emalı bölməsinin payına düşür.\nƏvvəlki ilin yanvar-oktyabr ayları ilə müqayisədə neft məhsullarının istehsalı 10,4 faiz azalıb. Neft məhsullarından avtomobil benzininin istehsalı 4,7 faiz, neft koksunun istehsalı 6,8 faiz, neft bitumunun istehsalı 16,3 faiz, sürtkü yağlarının istehsalı 2,8 dəfə artıb, dizel yanacağının istehsalı 21,2 faiz, yanacaq mazutunun istehsalı 41,9 faiz, ağ neftin istehsalı isə 7,8 faiz azalıb.\nTikinti materiallarının istehsalı həcminə görə ikinci ən böyük paya sahibdir. Bu il paytaxtda tikinti materiallarının istehsalı 21,1 faiz artaraq 363,4 milyon manata çatıb. O cümlədən sementin istehsalı 25,2 faiz, betondan yığma tikinti konstruksiyaların istehsalı 2,4 dəfə, hörmə üçün hazır beton qarışığının istehsalı 30,1 faiz, tikinti kərpicinin istehsalı 67,5 faiz artıb.\nMaşın və avadanlıqların quraşdırılması və təmiri sahəsində istehsalın həcmi kəskin azalaraq 327,256 milyon manata enib. Bu sahədə təxminən 2 dəfə azalma qeydə alınıb.\nQida məhsullarının istehsalı həcminə görə 4-cü sıradadır. Qida məhsullarının, içki və tütün məmulatlarının istehsalı sahələrində 350,6 milyon manat dəyərində məhsul istehsal edilib. Bunun 233,4 milyon manatı qida məhsullarına, 103,6 milyon manatı içki istehsalı, 13,5 milyon manatı tütün istehsalına aiddir.\nƏvvəlki ilin yanvar-oktyabr ayları ilə müqayisədə qida məhsullarının istehsalında 3,1 faiz, içki istehsalında 18,4 faiz artım, tütün məmulatlarının istehsalında isə 51,9 faiz azalma müşahidə olunub.\nBu sahələrin əsas məhsullarından kolbasa məmulatlarının istehsalı 76,3 faiz, pendir və kəsmik istehsalı 2,1 dəfə, qablaşdırılmış çay istehsalı 2,2 faiz, şirin peçenye istehsalı 2,4 dəfə, insanın qidalanması üçün yararlı olan duz istehsalı 7,3 faiz, pivə istehsalı 2,5 dəfə, alkoqolsuz içkilərin istehsalı 7,1 faiz artıb.\nMetallurgiya sənayesi və hazır metal məmulatlarının istehsalı da emal sənayesində böyük çəkiyə sahibdir. Bu sahələrdə ümumilikdə 410,6 milyon manatlıq məhsul istehsal olunub.\nİstehsalın 213,4 milyon manatı hazır metal məmulatlarının, 197,1 milyon manatı metallurgiya sənayesinin payına düşür.\nMetallurgiya sənayesində 0,1 faiz, hazır metal məmulatlarının istehsalı sahəsində isə 17 faizlik azalma müşahidə edilib. On ay ərzində sahə üzrə qara metallardan sair konstruksiyaların istehsalı 5,6 dəfə, misdən elektrik izolyasiyası olmayan çoxdamarlı məftil, tros və kabellərin istehsalı 2,4 dəfə artıb.\nPaytaxtın mühüm emal sahələrindən olan kimya sənayesi, əczaçılıq məhsullarının, rezin və plastik kütlə məmulatlarının istehsalı sahələrində 251,3 milyon manatlıq məhsul istehsal edilib. Əvvəlki ilin yanvar-oktyabr ayları ilə müqayisədə məhsul buraxılışı kimya sənayesində 46,9 faiz, əczaçılıq məhsullarının istehsalında 2,6 dəfə, rezin və plastik kütlə məmulatlarının istehsalında isə 21,8 faiz artıb.\nƏsas kimya məhsullarından metil spirti istehsalı 2,3 dəfə, azot istehsalı 3 dəfə, naften turşularının istehsalı 78,8 faiz, barium sulfatın istehsalı 17 faiz, lak-boya məmulatlarının istehsalı 6,9 faiz artıb. Bununla yanaşı, oksigen istehsalı 65,2 faiz azalıb.\nRezin və plastik kütlə məmulatlarından polietilen kisə və çantaların istehsalı 40,5 faiz artıb, liflə armaturlaşdırılmış sair bərk plastik borular, borucuqlar, qollar, şlanqların istehsalı 17,4 faiz, plastik yemək və mətbəx qablarının istehsalı 2,6 faiz, bərk polietilen borular, borucuqlar, şlanqlar, qolların istehsalı isə 48,2 faiz azalıb.\nBeləliklə, paytaxtda neft məhsullarının istehsalının, maşın və avadanlıqların quraşdırılması və təmirinin, həmçinin hazır metal məmulatlarının istehsalının nəzərəçarpacaq dərəcədə azalması emal sənayesində istehsal səviyyəsinin kəskin azalmasına şərait yaradıb.


Məsihdə seçilməyimizin səbəbləri mövcuddur - Alov Kilsələr Birliyi\nMəsihdə seçilməyimizin səbəbləri mövcuddur\nYeni gündə qarşınıza Rəbbin sözü ilə gəlirəm. Çünki Rəbb Allahın sözü bizim üçün gündəlik verilən çörəkdir. Hər gün bir ruhumuzu Rəbdən gələn sözlə doldururuq ki,Onun haqqında olan düşüncə bizdə gün boyu olsun. Rəbbin sözü haqqında olan düşüncə Rəbb Allahın ürəyinə görə hərəkət etmək istəyən və yaşayan insana yaraşandır. Əgər sən ömrün boyu Rəbb Allaha xidmət etməyi hər şeydən üstün tutursansa və Onu izzətləndirməkdən zövq alırsansa,gündəlik Rəbbin sözü ilə ürəyini doldurmalısan ki,Onun sözündən gələn təminat da səni qüvvətli,qabiliyyətli və bacarıqlı etsin. Çünki Rəbb Allah Özü çağırdığı adamlara bacarıq və qabiliyyət verir ki,Onun işində xeyir gətirən olsunlar. Qarşımızda yeni mövsüm gəlir və istəyərdim ki,bu mövsümün başlanğıcında Rəbbin sözü bizə güc,qüvvət,təminat versin və biz kimə iman etdiyimizi,xidmət etdiyimizi bilək.\nEfeslilərə məktub 1:2:”Atamız Allahdan və Rəbb İsa Məsihdən sizə lütf və sülh olsun!” Amin,olsun. Müqəddəs Kitabda ayənin başlanğıcında məhz belə yazılıb: İsa Məsihə iman edən hər kəsə lütf və sülh olsun. Rəbb Allah istəyir ki,Ondan gələn lütf Məsihə iman edənlərin həyatında olsun. Rəbb Öz sülhü və lütfü ilə əhatə edəndir. Lütf – Rəbb Allah haqqında düşüncəyə malik olmağa kömək edəndir. Lütf hətta iman etməyən insanların həyatında fəaliyyət göstərir və iman etdikdən sonra olan düşüncələri insan beynində formalaşdırır ki,həmin insan da Rəbb haqqında düşüncəyə malik olsun. Lütf – Rəbb Allaha iman etmək və Onun iradəsini həyatında qəbul etmək üçün fəaliyyət göstərir. Lütf Müqəddəs Ruh vasitəsi ilə həyatımızda fəaliyyət göstərir. Lütf Rəbb Allaha iman edən hər bir kəsdə Ona güvənmək və salehlərin yolu ilə getmək üçün bizə kömək olur. Müqəddəs Kitabda deyir ki,qoy bu lütf səndə bol olsun. Rəbbə\nOna etibar etmək,güvənmək,günahdan xaric həyat yaşamaq üçün sənə Öz lütfünü verir. Səni təmin edir ki,bu yolda mətin, dönməz və sadiq olasan,bütün varlığınla Rəbbə etibar edib Ona arxalanasan. Lütf Rəbb Allahdan güc almaq üçün bizə təminat,qabiliyyət,bacarıq verir ki,Ona xidmət edəsən. Lütf ənamları xidmət etmək üçün verir ki,sən yararlı və bacarıqlı insan olasan. Məhz Rəbb Allahdan aldığımız lütfə görə Müqəddəs Ruh ənamları iman edənlərə paylayır. Lütf sənə güc verir ki,doğru və Rəbbin iradəsinə uyğun qərarlar verəsən. Bu qərarlar sənin həyatın üçün yaxşıdır,sənə adları Müqəddəs Kitaba düşmüş iman qəhrəmanlarının həyatına uyğun yaşamaq üçün faydalıdır. Məhz buna görə də Rəbb Ona iman edənlərə Öz lütfünü verir.\nMüqəddəs Kitab deyir ki,O,sənə sülhünü verir. Sülh – Allahla bəndə arasında olan barışıqdır. Bu barışığı bəndə özü yarada bilmir. Bu barışıq sözünü Rəbb verdi, Yəhyanın Müjdəsi 3:16-da deyildiyi kimi, Allah dünyanı elə sevdi ki,vahid Oğlunu verdi. Bu barışıq Müjdəsinə görə Rəbb Allahla sülhümüz var,çünki Məsihə iman etmişik. Rəbb Allahla sənin aranda sülh var və bu sülh sazişini imzalayan Rəbb Allahdır və Onun iştirakçısı Məsih İsadır. Səni təqdis etdiyi,günahdan azad edib səni Onun balası etdiyi üçün dincliyin,sakitliyin var. Məhz Rəbb Allahın sülhü ilə iman edənlərin düşüncəsi və ürəyi Məsih İsada sabit saxlanılır. Rəbb Allahdan gələn sülh səni Məsih kimi,Onun düşüncə tərzində fikirləşməyə,Onun iradəsinə görə istəməyə səni yönəldir. Rəbb Allahın sülhü səndə fəal olduğuna görə doğru qərarlar verə bilirsən və doğru şeylər istəyirsən. Rəbdən hər birinizə lütf və sülh davamlı olsun. Bu davamlıdır,Rəbb bunu gündəlik olaraq bizə verir.\nEfeslilərə məktub 1:3:”Bizə Məsihdə səmadakı hər cür ruhani nemətlə xeyir-dua verən Allaha – Rəbbimiz İsa Məsihin Atasına alqış olsun!” Rəbb Allah iman edənləri ömür yaşayıb xoş günlər görmək üçün hər şey ilə təmin edir. Rəbb təmin edəndir. Rəbb təmin edir ki,sən düşdüyün çətin vəziyyətdə aciz insan olmayasan. Rəbb səni nələr vasitəsi ilə təmin etdi?\n1. Müqəddəs kəlamı və Öz sözünü verdi. Rəbb bu sözləri anlamaq üçün Müqəddəs Ruhu verdi. Sən Rəbb Allahın yaşayan sözünə – Müqəddəs Kitaba maliksən. Bu sözlər sadəcə sözlər və cümlələr toplusu deyil,insanın aqibətini dəyişdirməyə malikdir. Zülməti nura,yoxluğu varlığa çevirmək,insanlara xeyir-dua,sevinc və sülh gətirmək üçün təsirli olan sözlərdir. Rəbb Öz kəlamını sənə verdi,bu,Ondan sənə gələn ruhani nemətdir. Məhz o sözə görə mərhəmətə nail olmuşuq və mərhəmət edirik,şəfa alırıq,barışırıq,sülhə malik oluruq,sevirik və sevilirik. Ona görə də biz Rəbb Allahın sözünü vəz edirik,Onun sözünü bəyan edirik. Çünki Rəbbin Allahın sözü güclü və təsirlidir. Rəbb səni ruhani nemətlə təmin etdi,O,Öz sözü vasitəsi ilə kainatı yaratdı. Bu sözü sənə verdi ki, həyatını Rəbb Allahın sözü ilə qurasan. Qoy Onun sözü səndə fəal olsun,çünki O,sənə güclü təminat verəndir.\n2. Rəbb Müqəddəs Ruh vasitəsi ilə ruhani həyat yaşamaq üçün ənamlar payladı və sənə qüvvət verdi. Bu,Rəbb Allahdan gələn təminatdır. Rəbb sənə Müqəddəs Ruhunu verdi və Onun vasitəsi ilə də səni zənginləşdirdi ki,Ona xidmət edəsən. Rəbb səni qüvvətləndirdi ki,əzilməyən, büdrəməyən insan olasan. Rəbbin qüdrətinə görə güclü və bacarıqlısan, qarşına qoyduğun məqsədə çatmaq üçün sənə təminat var. Rəbb Allaha xidmət etmək üçün,ailənə xidmət etmək üçün səndə qüvvət var. Rəbb sənin ürəyini həlim saxlayır ki,Rəbb Allahın lütfünə nail olasan.\n3. Rəbbin sənə verdiyi ruhanı nemətlər dünyada qalıb məhv olmamaq üçün Məsih səni Öz cəmiyyətinə nail etdi. Cəmiyyətdə sənin qayğıya gələn insanlar var,imanında inkişaf etmək üçün Rəbb Allah sənə qardaşlar və bacılar var. Rəbb Allahın cəmiyyəti,Onun icması sənin üçün ruhani təminatdır. Rəbb səni Öz ailəsinə daxil etdi ki,bu dünyada tənha olmayasan,bacı-qardaşlarının əhatəsində olub qayğı görəsən və qayğı göstərəsən,məhəbbətlə qarşılaşasan və məhəbbət göstərəsən, Rəbbin sözünü öyrənib sən də başqalarına Onun sözünü çatdırmaqla xidmət edəsən. Rəbbin sənə verdiyi təminata xor baxma, Müqəddəs Ruhuna və Onun cəmiyyətinə xor baxma. Səndə olan hər bir fəaliyyəti, Müqəddəs Ruh vasitəsilə ilə olan bacarığı istifadə edərək Rəbbi yaşat,Onun sözü gerçək təminatdır. Ondan böyük və güclü heçnə yoxdur. Ona görə də gündəlik Müqəddəs Kitabı oxuyuruq,cəmiyyətin bütün üzvlərinin qayğısına qalırıq,heç bir pastora,bacı və qardaşlara zərər gətirmə, əksinə inkişaflarına kömək ol.\nEfeslilərə məktub 1:4:” O, dünya yaranmazdan qabaq bizi Məsihdə seçdi ki,biz məhəbbətdə Onun qarşısında müqəddəs və nöqsansız olaq.” Rəbbin sözü sənə bunu deyir. Sən seçilmisən və seçilməyinin səbəbi var. 1-cisi Rəbb Allahın qarşısında hər gün ol. Onu gündəlik səsləyən,Onun kəlamını yaşayan və yaşadan insan ol. Rəbbin sözü deyir ki, Rəbb Allah hələ dünya yaranmadan səni seçdi ki,Onun qarşısında olasan və dinləyəsən. Hər zaman gözlərin Onu axtarsın,qulaqların Onun səsini duymağa həssas olsun,dilin danışaraq Onun məhəbbətini bəyan edən olsun. 2-cisi Müqəddəs həyat yaşa. Rəbb səni seçdi ki,ömrün boyu müqəddəs olasan. Günahları bağışlanmış,əfv edilmiş insan kimi ömrünü yaşa. Bəraət qazanmış insan başqasında irad,nöqsan,günah axtarmır,azad insan kimi azadlığının zövqünü al. Günahdan başqalarına zərər verməkdən uzaq olan bir həyat yaşa. Rəbb Allahdan ruhani nemətlər alaraq xidmət et,həlim ürəklə yaşa və həyatdan kam al. Allah haqqında düşüncəyə malik ol. 3-cüsü nöqsansız ol. Qoy sənin çatışmayan cəhətin,qüsurun olmasın,qəbahətli işdə adın hallanmasın ki, səndə irad tutan olmasın. Yəni başqalarına qarşı haqsız davranma,başqalarından sui-istifadə etmə,başqasının pisliyini gözləmə. Qeyri-kamil olma. Haqsızlıq – şəxsən sənin üçün narahatçılığa baxmayaraq,nəticəni və narahatçılığı bilərək hər hansı hərəkəti etmək üçün cəsarətdir. Bu,sənin üçün Allahdan verilən cəsarətdir. Bəlkə sənin hər hansı qərarın sənə ziyandır,məsələn,nə vaxt ki sən öz qürurunu sənə pislik edənə xeyir-dua verərək itirirsən. Bunun üçün cəsarətli ol. Sənin haqqında pis söz danışan insanlara qarşı pislik etmə,əksinə xeyir-dua verən ol,Rəbb istəyir ki,sənin bunun üçün cəsarətin olsun. Sevməyə davam etmək,xeyir-dua vermək üçün cəsarətli ol. Əgər yuxarıda yazılanlardan özündə nəsə əksik görürsənsə,dua et. Qoy Rəbb hər birinizə xeyir-dua versin.


Bu sözlərim evlənmək istəyən gənc oğlan və qızlara ünvanlanıb. Hər şeydən öncə, həyat yoldaşınızda axtardığınız xüsusiyyətlərlə bağlı konkret bir qərara gəlin. Çünki evlilik geriyə dönüşü olmayan bir mərhələdir. Təbii ki, bu hökm ailə məsələsinə baxış tərzindən, insanların dünyagörüşündən, dini – əxlaqi prinsiplərə, adət – ənənələrə əməl etmə səviyyəsindən asılıdır. Mən hadisəyə öz prizmamdan baxdığıma görə belə dedim. Təbii ki, uşaqlarını düşünmədən, onları yetim və başsız qoymaq bahasına həyat yoldaşını dəyişdirən insanlar da var aramızda, elə bil köynək dəyişirlər belə insanlar.\nGeri100 il əvvəl qızlar əri belə tapırdı: İLGİNC ÜSULLAR İrəli“Get, mən sənin anan deyiləm” - Bu cür cəza üsulu uşağa necə təsir edir?


Şəkinin emal məntəqəsi hər gün fermerlərdən 50-60 ton yaşıl tütün kütləsi qəbul edir | Новости | Азербайджанская Промышленная Корпорация\n“Azərtütün ASK” MMC-nin Şəki rayonunda fəaliyyət göstərən tütün istehsalı və emalı məntəqəsinə bu günədək fermer təsərrüfatlarından 1904 ton yaşıl tütün kütləsi daxil olub. Eyni zamanda, mövsümün əvvəlindən indiyədək məntəqədə 238 ton quru tütün istehsal edilib.\nBu barədə AZƏRTAC-ın bölgə müxbirinə emal məntəqəsinin müdiri Vüqar Məmmədov məlumat verib.\nMüəssisə rəhbərinin sözlərinə görə, hər gün məntəqəyə orta hesabla 50-60 ton yaşıl tütün kütləsi daxil olur. Tələbatı nəzərə alaraq, bu il məntəqənin ərazisində əlavə olaraq 30 tütünqurutma kamerası quraşdırılıb. Hazırda məntəqədə olan 86 ədəd odla tütünqurutma kamerasının hamısı işlək vəziyyətdədir. Baş Göynük kənd sakini Kazım Abdullayev indiyədək məntəqəyə rayon üzrə hamıdan çox – 153 ton yaşıl tütün təhvil verib. Cumakənd sakini Əbülfət Səfərov bu günədək emal məntəqəsinə 141 ton, Baş Göynük kəndindən Abid Səfərəliyev isə 73 ton yaşıl tütün kütləsi gətiriblər.\nMəntəqə müdirinin sözlərinə görə, “Azərtütün ASK” MMC tərəfindən cari ildə yaş tütünün tədarük qiymətinin artırılaraq 1-ci sort üçün 1 kiloqramının 0,25 AZN-dən 0,27 AZN-ə, 2-ci sort üçün isə 0,17 AZN-dən 0,18 AZN-ə çatdırılması şəkili fermerlər tərəfindən də razılıqla qarşılanıb.\nŞəki Dövlət Aqrar İnkişaf Mərkəzindən verilən məlumata görə, bu il rayonun təsərrüfatlarında 1061 hektar sahədə tütün əkilib. Şəkili fermerlər cari mövsümdə 721 hektar sahədə “Virciniya”, 19 hektarda “Berley” növlü ətirli, 321 hektar sahədə isə yerli tütün sortları yetişdirirlər.\nÖtənilki mövsüm rayonun tütünçüləri üçün uğurlu olub. Belə ki, 2018-ci ildə şəkili fermerlər 2 min 976 ton quru tütün istehsal ediblər. Tütün istehsalı əvvəlki illə müqayisədə 346 ton artıb.


Təhsil naziri müəllimlərlə bağlı əmr verdi\n29 İyun 2013 11:25\nTəhsil naziri Mikayıl Cabbarov 2013-2014-cü tədris ilində ümumi təhsil və ilk peşə-ixtisas təhsili müəssisələrinə müəllimlərin işə qəbulunun tənzimlənməsi barədə əmr imzalayıb.\nTəhsil Nazirliyindən APA-ya verilən xəbərə görə, əmr qeyd olunur ki, 2013-2014-cü tədris ilində ümumi təhsil və ilk peşə-ixtisas təhsili müəssisələrində vakant yerlərə müəllimlərin işə qəbulu mərkəzləşdirilmiş qaydada, elektron proqram təminatı tətbiq olunmaqla müsabiqə yolu ilə həyata keçirilsin və vakant yerlərə müəllimlərin işə qəbulunun keçirilməsi üçün müsabiqə və apellyasiya komissiyalarının tərkibi təsdiq edilsin.\nBundan əlavə, yeni əmrin icra işə bağlı ayrı-ayrı şöbələrə müvafiq tapşırıqlar verilib.\nTapşırıqlara əsasən, strateji təhlil, planlaşdırma və kadrların idarə olunması şöbəsi müsabiqənin keçirilməsi üçün müvafiq ixtisaslar üzrə test tapşırıqlarının hazırlanmasını və onların məxfiliyini, o cümlədən müəllimlərin işə qəbulu ilə bağlı müsabiqənin nəticələrinin Nazirliyin rəsmi İnternet saytında yerləşdirilməsini, təsdiq olunmuş siyahıların müşayiətedici məktubla yerli təhsili idarəetmə orqanlarına və Təhsil Nazirliyinin birbaşa tabeliyində olan ümumi təhsil müəssisələrinə göndərilməsini təmin edəcək.\nYerli təhsili idarəetmə orqanlarının, ümumi təhsil və ilk peşə-ixtisas təhsili müəssisələrinin rəhbərlərinə tapşırılıb ki, müsabiqə nəticəsində işə qəbul olunan müəllimlərlə əmək müqavilələrinin vaxtında bağlanılmasını, onlara xüsusi diqqət və qayğı ilə yanaşılmasını təmin etsinlər. Müsabiqə yolu ilə işə qəbul olunaraq pedaqoji fəaliyyətə başlayan, hər hansı bir səbəbdən işindən imtina edən müəllimlər, həmçinin dərs ili başladıqdan sonra mövcud vakant yerlər haqqında sentyabrın 20-dək Təhsil Nazirliyinə rəsmi məlumat təqdim etsinlər. Əmrin icrasına nəzarət Aparat rəhbərinin müavininə həvalə edilib.


İlham Əliyev Türkiyənin sabiq Prezidenti Abdullah Gülün başçılıq etdiyi nümayəndə heyətini qəbul edib » Azərbaycan Prezidentinin Rəsmi internet səhifəsi\n11 aprel 2017, 14:10\nPrezident İlham Əliyev Türkiyə Respublikasının sabiq Prezidenti Abdullah Gülü qəbul edib.\nDövlət başçısı Türkiyə Respublikasının sabiq Prezidenti Abdullah Güllə Bakıda, Türkiyədə və başqa ölkələrdə keçirdiyi görüşləri məmnunluqla xatırladı.\n“Azərbaycan hər zaman bizim qəlbimizdə, könlümüzdədir”, - deyən Türkiyə Respublikasının sabiq Prezidenti Abdullah Gül Türkiyədə Baş nazir və prezidentlərin, o cümlədən özünün də ilk xarici səfərlərini Azərbaycana etməsindən məmnunluğunu ifadə etdi. Abdullah Gül ölkəmizə hər gəlişi zamanı Azərbaycanın sürətli inkişaf etdiyinin və daha da gözəlləşdiyinin şahidi olduğunu dedi.\nÖz növbəsində dövlət başçısı kimi ilk rəsmi səfərlərinin Türkiyəyə həyata keçirdiyini məmnunluqla qeyd edən Prezident İlham Əliyev yüksək rütbəli dövlət məmurlarının da ənənəvi olaraq bu cür qarşılıqlı səfərlərinin önəmini vurğuladı.\nSöhbət zamanı dövlətimizin başçısı son bir neçə ildə Azərbaycanda müxtəlif sahələrdə həyata keçirilən genişmiqyaslı islahatlarla bağlı məlumatları diqqətə çatdırdı.


Günün ikinci yarısında yaxınlarınızla kəskin mübahisələrə başlamayın. Axşam saatları romantika vəd edir.\nDostlarla ünsiyyətdə səmimi olun, səbəbsiz iradları səsləndirməyin.\nAilədə bir-birinizi anlamağınız və eşitməyiniz çətinləşəcək. Bu səbəbdən də nevroz durum, inciklik formalaşa bilər. Dəyər verdiyiniz insana yetərincə vaxt ayırın.\nGünün ikinci yarısı hakimiyyət mənsubları və məmurlarla ünsiyyət üçün əlverişli deyil.\nYaxınlarınızla bağlı önəmli qərarı təkbaşına qəbul etməli olacaqsınız.\nAilə qayğıları və məişət problemlərinin öhdəsindən gəlin. Sınmış, sıradan çıxmış vasitəni və ya əşyanı təmir edin. Axşam saatlarını sevdiyiniz insanla romantik ortamda keçirin.\nAmma evdən çox uzaqlara yollanmayın.


Narkotik satışı ilə məşğul olan şəbəkə ifşa edildi - VİDEO\n18:00 - 25 Dekabr\nPolis əməkdaşlarının keçirdikləri sonuncu əməliyyatlar zamanı 10 kq-dan artıq narkotik vasitə qanunsuz dövriyyədən çıxarılıb. Bu barədə Daxili İşlər Nazirliyinin (DİN) Mətbuat Xidmətindən məlumat verilib. DİN-in Baş Narkotiklərlə Mübarizə İdarəsinin əməkdaşları tərəfindən narkotik vasitə və psixotrop maddələrin satışı və qanunsuz dövriyyəsi ilə məşğul olan şəxslərə qarşı əməliyyatlar davam etdirilir.\nAraşdırma zamanı müəyyən edilib ki, Pərvin Vəliyeva narkotik vasitələri satmaq məqsədi ilə sosial şəbəkələrdə tanış olduğu xarici ölkələrdən birinin vətəndaşından əldə edib. Polis əməkdaşları tərəfindən keçirilən daha bir əməliyyat zamanı isə narkotiklərin qanunsuz dövriyyəsi ilə məşğul olan vətəndaş Tərlan İsrafilov saxlanılıb. Onun üzərinə və idarə etdiyi “Toyota” markalı avtomobilə baxış zamanı ümumilikdə 100 qrama yaxın heroin, 120 qram marixuana, 73 qram metamfetamin, 3 ədəd elektron tərəzi və bir ədəd tapança aşkar edilərək götürülüb.


Samuxun İcra Hakimiyyəti veteranın taleyinə biganə yanaşır - Azinforum.az İnformasiya Portalı\nAna səhifə / Siyasət / Samuxun İcra Hakimiyyəti veteranın taleyinə biganə yanaşır\nSamuxun İcra Hakimiyyəti veteranın taleyinə biganə yanaşır\nSamux rayon sakini, 23 yaşlı İsbəndiyar Quliyev bir neçə il əvvəl cəbhədə baş verən döyüşdə iştirak edərək medal alsa da, 2 ilə yaxındır iş tapa bilmədiyindən şikayətçidir.\n“Qafqazinfo”ya müraciət edən rayonun Qarbağlar kənd sakini İ.Quliyev deyib ki, 2014-cü il avqustun 1-dən 2-nə keçən gecəki döyüşlərdə iştirak edib: “Qrantaminyot və avtomatla döyüşmüşəm, düşmən əsgərlərini məhv etmişəm. Həm də yaralı əsgərlərimizi və şəhidlərimizi döyüş zonasından daşıyıb çıxarmışam. Buna görə də “Hərbi Xidmətdə Fərqlənməyə görə 3-cü Dərəcəli” medal almışam. 2015-ci ilin yanvar ayında ordudan tərxis olmuşam, o vaxtdan bəri işsizəm. Döyüşlərdə qranat atdığım üçün sinir sistemim, eşitmə sistemim zədələnmişdi.\nƏsgərlikdən gələndən sonra bir neçə ay müalicə olundum. Hazırda atam və anamla birgə yaşayıram. Atam ürəyindən müalicə oldunduğu üçün işləyə bilmir. İndi fəhləlik edib günə 7-8 manat qazanıram. Bununla da ailəmi dolandıra bilmirəm. İş üçün Samux rayon icra hakimiyyətinə müraciət etdim. Məni Məşğulluq Xidmətinə göndərdilər. Orda da mənə aylıq 135 manat maaşla dağda tarla sulamaq işi təklif edildi. Daxili İşlər Nazirliyinə müraciət etdim, boyum 174 santimetr olduğu üçün götürmədilər. Hara müraciət edirəmsə, iş tapa bilmirəm”.\nİ.Quliyev ali təhsili olmadığı üçün iş tapa bilmədiyini, İcra Hakimiyyətinin ondan diplom tələb etdiyini deyib.\nÖncəki Məhkəmə binasında atışma, dustaq qaçdı və…\nNövbəti “Düşmən tərəfi özünü virtual məkanda “qəhrəman” kimi göstərmək istəyir” – Müdafiə Nazirliyi


İstanbulda Hüseyn Cavid adına məktəb hansı zərurətdən yarandı? - VİDEO - FOTO\n11 Oktyabr 2018 16:24\n1 Şərh Baxış: 1 237\n#CƏMİYYƏT #TƏHSİL #TÜRKİYƏ\nBir gün Türkiyənin İstanbul şəhərində televiziya verilişlərin birində bir erməninin 16 nəfər məktəbyaşlı uşağı toplayıb, savadsız qalmasınlar deyə, dərs keçdiyini gördüm. Bu mənzərə məni çox təsirləndirdi, həm də necə deyərlər, silkələdi və düşünməyə vadar etdi. Həmin andan etibarən mənim bu sahədə araşdırmalarım başladı...\nMüsahibimiz İstanbulda fəaliyyət göstərən "Azərbaycan, Azərbaycan Təhsil, Mədəniyyət və Sosial Həmrəylik" Dərnəyi nəzdində fəaliyyət göstərən Hüseyn Cavid adına məktəbin direktoru Şərqiyyə Məmmədovadır.\n- Əvvəla onu qeyd edim ki, mən 44 ildir ki, bir gün də fasilə vermədən orta, orta ixtisas və ali təhsil sisteminin bütün pillələrində fasiləsiz olaraq çalışmışam. Müəllim olmaqla bərabər, həm də ictimai fəaliyyət göstərmişəm. Azərbaycan Respublikası Qadınlar Şurasında sədr müavini, Bakı Şəhəri Qadınlar Şurasının sədri, Azərbaycan Əsgər Anaları Komitəsində sədr müavini vəzifələrində çalışmışam. Hər zaman da bir müəllimə olaraq millətin və dövlətin təməli saydığım insan kapitalının formalaşmasında, məktəblilərimizin, gənclərimizin layiqli vətəndaş olaraq formalaşmasında, həyata hazırlanmalarında fədakarcasına səy göstərmişəm. Yetişdirdiyim, həyata hazırladığım minlərlə ləyaqətli insan bu gün mənim qürur mənbəyimdir.\nHazırda Azərbaycanda "Maarifçi Qadınlar'' İctimai Birliyinin sədriyəm. 2013-cü ildə "Azərbaycan Maarifçi Qadınlar'' İctimai Birliyini təsis etdikdən sonra təhsil sahəsində ictimai fəaliyyətimi daha da gücləndirdim.\nHal-hazırda "Maarifçi Qadınlar'' İctimai Birliyinin sədri olaraq Azərbaycan Respublikasının Prezidenti yanında Qeyri Hökümət Təşkilatlarına Dövlət Dəstəyi Şurasının elan etdiyi Qrant müsabiqələrində layihə rəhbəri olaraq təhsillə bağlı layihələrin qalibi oluram. Həmin tarixdən həyata keçirdiyim bütün layihələr qalib olub. Təhsil sahəsindəki fəaliyyətimi həyat fəaliyyətimdən başqa, həm də bir ziyalı və müəllim olaraq vicdan borcum hesab edirəm.\nİstanbuldakı rəhbəri olduğum məktəbin yaranma zərurətinə gəldikdə isə, onu deyə bilərəm ki, ani bir təsadüfdən məni düşündürən zərurət yarandı. Bir gün Türkiyənin İstanbul şəhərində televiziya verilişlərinin birində bir erməninin 16 nəfər məktəbyaşlı uşağı toplayıb, savadsız qalmasınlar deyə, dərs keçdiyini gördüm. Bu mənzərə məni çox təsirləndirdi, həm də necə deyərlər, silkələdi və düşünməyə vadar etdi. Həmin andan etibarən mənim bu sahədə araşdırmalarım başladı.\nİpucu axtarmağa - İstanbuldakı həmvətənlərimin kompakt yaşadığı bölgələri öyrənməyə cəhd etdim. Müəyyən ünvanları tapıb istanbula səfər etdim. İstanbulda minlərlə soydaşımızın hərf, rəqəm tanımadan, oxuma-yazma bilmədən, həyatlarına davam etdiklərinin şahidi olduqdan sonra bütün aidiyyatı dövlət qurumlarına "Maarifçi Qadınlar'' Birliyinin rəhbəri olaraq məktub yazıb, vəziyyəti izah etməyə çalışdım.\nSöz etdiyimiz soydaşlarımız 90-cı illərin əvvəllərindən etibarən mənfur qonşularımız tərəfindən məcburən cəlb edildiyimiz müharibənin zorluqlarından əziyyət çəkərək, qardaş Türkiyənin İstanbul şəhərinə köç etmiş vətəndaşlarımızdır. Onların bir qismi bu ölkəyə gələrkən qanuni yollarla yaşamaq hüququ əldə etsə də, əksəriyyəti maddi vəziyyətlərinin imkan verməməsindənmi, qanunları bilməmələrindənmi - qanuni yaşamaq hüququna sahib ola bilmədikləri üçün qeydiyyatsız yaşamağa davam ediblər. Nəticədə bu gün hərbi xidmətə çağrılan gənc adını, soyadını yaza bilmir. Bir nəslin hələ də cahil, savadsız böyüdüyünün şahidi olduq.\nNiyyəti gözəl olanların yolunda Tanrının məşəli yanır. Mənim də bu çətin və məşəqqətli yolda yardımcım uca Tanrı və ailəm oldu. Bələd olmadığım İstanbul, tanımadığım insanlar... O qədər çətin anlarım, günlərim olub ki, bunu yazmaq, ifadə etmək bir romanın mövzusudur.\nİki illik get-gəldən sonra "Azərbaycan Təhsil Mədəniyyət və Sosial Həmrəylik'' dərnəyi qurdum. Dərnəyin nəzdində vətəndaşlarımıza təhsil vermək üçün Türkiyə dövlətindən qanuni icazə əldə edildi. Dediyim kimi- çox çətin oldu, amma oldu.\nBiz böyük bir millətin övladları - C.Məmmədquluzadənin, M.Ə.Sabirin, M.T.Sidqinin, H.Cavidin, H.Zərdabinin və başqa maarifpərvər ziyalıların varisləriyik. Yolumuz elm, təhsil yoldur. Onların müqəddəs işinin davamıdır. Həm də Vətən, millət, Allah qarşısında, həm də vicdan qarşısında borcumuzdur.\nRena220 · 11 Oktyabr 2018 16:4210\nIbtidai sinif muellimesi lazim olsa men gederem islemeye.nece illik is stajim tecrubem var.Hazirdada isleyirem....\n18 İyun 14:46 38 224 Azərbaycanlı müğənni təyyarədə stüardessa ilə cinsi əlaqədə oldu - ŞOK OLAY - FOTO\n18 İyun 15:57 24 313 Azərbaycanda toyda deputat müğənniyə salfetdə görün nə yazıb göndərdi - FOTO\n18 İyun 14:00 16 622 Ağstafadakı güllələnmənin DƏHŞƏTLİ VİDEOSU +18\n18 İyun 19:52 13 423 Bu dövlət qurumlarında aylıq vəzifə maaşları artırıldı - SƏRƏNCAM\n18 İyun 15:55 9 228 Fədayə Laçından YENİ XƏBƏR\n00:01 8 333 Günün qoroskopu: Çalışdığınız kollektivdə diqqətli olun\n18 İyun 19:27 8 224 Prezident İlham Əliyev bu işçilərin maaşlarını 40 faiz artırdı\n17 İyun 11:30 34 656 Mətanət Əsədova AĞIR QƏZAYA DÜŞDÜ? - Dünəndən ağlaşmadı - FOTO\n16 İyun 07:44 26 497 Açıq-saçıq şəkilləri həkimin başına iş açdı - Mentalitetə ziddir - FOTO\n15 İyun 12:09 21 222 Dayədən ağlasığmaz əməl - FOTO\n14 İyun 20:25 18 775 Meray Kerinin intim görüntüləri ÜZƏ ÇIXDI - +18 - FOTO


Bu ərazidə aparılan yenidənqurma işləri sakinlərin ürəyincədir - İki sahil\n08 fevral 2019 12:04\nBu ərazidə aparılan yenidənqurma işləri sakinlərin ürəyincədir\n“Sovetski” adlanan ərazidə aparılan yenidənqurma işləri hər bir Bakı sakininin ürəyincədir.\nAZƏRTAC xəbər verir ki, bu barədə Prezident Administrasiyasının Sənədlərlə və vətəndaşların müraciətləri ilə iş şöbəsinin müdiri Süleyman İsmayılovun 2018-ci ildə ölkə vətəndaşlarını düşündürən məsələlərin, onların problemlərinin dövlət orqanları tərəfindən necə həll olunmasından, bu işə göstərilən yüksək diqqət və tələbkarlıqdan bəhs edən geniş təhlili məqaləsində deyilir.\n“Vətəndaşlar ölkədə aparılan quruculuq işlərinə uyğun olaraq təkliflərinin yaşadıqları əraziləri daha da gözəlləşdirəcəyinə əmindirlər. “Sovetski” adlanan ərazidə aparılan yenidənqurma işləri hər bir Bakı sakininin ürəyincədir. Vətəndaşlar burada müasir parkların, geniş yolların salınmasına sevindiklərini, belə abadlıq işlərinin başqa yerlərdə də aparılmasını arzuladıqlarını bildirirlər. Nərimanov rayonunun Təbriz küçəsində, Xəzər rayonunun Buzovna qəsəbəsində və başqa yerlərdə aparılan abadlıq və yenidənqurma işlərində milli arxitektura ənənələrindən istifadə edilməsi barədə fikirlər də maraq doğurur.\nBundan başqa, Azərbaycanın ərazi bütövlüyü uğrunda canından keçən Milli qəhrəmanların və şəhidlərin, görkəmli şəxslərin və mədəniyyət xadimlərinin xatirəsinin əbədiləşdirilməsi, müxtəlif şəhər və rayonlarda yeni salınmış küçə və massivlərə onların adlarının verilməsi barədə fikirlər və təkliflər də az deyil”, - deyə məqalədə bildirilir.\n24 avqust 2019 12:00


“İslamı terrorçuluqla eyniləşdirmək cəhdləri bizi narahat edir” – Prezident (Allah onu qorusun) | Sələf Xəbər\n1. 320 dəfə baxılıb\n“Sələf Xəbər” “Qafqazinfo”-ya istinadən xəbər verir ki, bunu prezident İlham Əliyev (Allah onu qorusun) Qafqazdan olan dini liderlərlə görüşdə deyib. İ. Əliyev bildirib ki, dini liderlərin rolu gənc nəslin bizim ənənələrimiz və əməkdaşlıq ruhunda tərbiyəsi baxımından, eləcə də ağsaqqalların, dini rəhbərlərin tövsiyələrinin mötəbər sayılması cəhətdən çox böyük əhəmiyyət kəsb edir: “Biz də bu ənənələri qoruyub saxlamalı və möhkəmləndirməliyik. Bizim respublikaların gəncləri dini, milli ənənələrimiz ruhunda böyüməlidirlər. Bizim ənənələrimiz xeyirxahlığa, sülhə, qardaşlığa əsaslanır. İslam sülh dinidir. Dünyanın kütləvi informasiya vasitələrində dinimizi süni surətdə ləkələmək, İslamı terrorçuluqla, ekstremizmlə eyniləşdirmək cəhdləri bizi çox narahat edir. Bu informasiya fonu həm də konfessiyalararası sülhün bütün dünyada bərqərar olmasını istəməyənlərin dəyirmanına su tökən bəzi siyasətçilərin məsuliyyətsiz bəyanatları ilə möhkəmləndirilir. Buna görə də bu konfrans baxışlarımızı, mövqeyimizi, nöqteyi-nəzərimizi, dini dəyərlərimizi geniş dünya ictimaiyyətinə çatdırmaq və qarşılıqlı anlaşmanın, hörmətin olması üçün daha bir imkandır. O zaman dünya daha təhlükəsiz olar.\nQarşılıqlı hörmət, beynəlxalq hüquq, ədalət, dini dəyərlər dünyanın müsbət istiqamətdə inkişafı üçün mühüm təməldir. Təəssüf ki, biz bunun əksini görürük. Qafqazda həm təhlükəsizliyi, həm əməkdaşlığı, həm də inkişafı birgə səylərlə möhkəmləndirəcəyik. Bir daha sizi səmimi qəlbdən salamlayıram. Ümid edirəm ki, sizin bu konfransda iştirakınız xoş və faydalı olacaq”.\n Sələf Xəbər: Həqiqətdə, bütün bu qırğınlar və anarxiyanın həqiqi İslamla heç bir əlaqəsi yoxdur.\nPeyğəmbər (Allahın ona salavat və salamı olsun) demişdir: “Kim sülh müqaviləsi bağlanmış qeyri-müsəlmanı öldürərsə, Cənnətin qoxusunu belə duya bilməz” (Əl-Buxari).


Generalın vəkili: Nazir müavini və keçmiş deputat yalan ifadəyə görə cəzalandırılsın... - MEYDAN.TV\nGeneralın vəkili: Nazir müavini və keçmiş deputat yalan ifadəyə görə cəzalandırılsın…\nO da ifadlərinin heç birində deməyib ki, Məzahir ona Elçini Rövşən Əkbərovun vurduğunu xəbər vermişdi.\nYayımlandı: 22 Oktyabr 2021 14:07\nNövbəti prosesdə hökm oxuna bilər\n20 il əvvəl Kiyevdə azərbaycanlı iş adamı Elçin Əliyevin öldürülməsinə görə bu ilin martından həbsdə olan Milli Qəhrəman, general-leytenant Rövşən Əkbərovun mühakiməsi yekunlaşır. Məhkəmə prosesində müdafiə çıxışları mərhələsidir. Oktyabrın 22-də Bakı Hərbi Məhkəməsində çıxış edən vəkil Taleh İbrahimov generalın təqsirsiz olduğunu vurğulayıb, onun haqqında bəraət hökmü çıxarılmasını istəyib.\nVəkil generalın əleyhinə ifadə vermiş şahidlərin təsir altında yalan danışdığını bildirərək, onların cinayət məsuliyyətinə cəlb olunmasını istəyib. Müdafiəçi yalan ifadə verən şahidlər sırasında fövqəladə hallar nazirinin müavini Orucəli Hacıyev, Diasporla İş üzrə Dövlət Komitəsinin keçmiş sədri, 90-cı illərin sonunda Azərbaycanın Ukraynada səfiri olmuş Nazim İbrahimovun adını çəkib və onların cəzalandırılmasını xahiş edib. Taleh İbrahimov bildirib ki, bu şəxslər əvvəllər də 4-5 dəfə istintaqda dindiriliblər. Amma heç bir ifadələrində Elçin Əliyevi Rövşən Əkbərovun öldürdüyünü deməyib. Yalnız 2021-ci ildə verdikləri ifadədə bunu deyiblər.\nVəkil vurğulayıb ki, prokurorluq hadisə vaxtı Bakıda olmuş, ordan-burdan şayiə eşitmiş şahidlərin də ifadələrinə əsaslanaraq, generalı ağır cinayətdə ittiham edib:\n"Hadisə vaxtı mərhum Elçin Əliyevin yanında yalnız dostu Məzahir Şıxaliyev (2006-cı ildə vəfat edib) olub. O da ilkin ifadəsində hadisə zamanı içkili olduğuna görə hadisənin kim tərəfindən törədildiyini xatırlamadığını deyib. Nazim İbrahimov səfir işləyib, deputat olub, hər addımının məsuliyyətini bilən adam olub. İndiyə qədər istintaqda beş dəfə ifadə verib, onun dördündə Rövşən Əkbərovun adını çəkməyib. 2021-ci ildə verdiyi axırıncı ifadəsində deyir ki, hadisədən sonra meyiti gətirmək üçün Ukraynaya gedib, orada Rövşən Əkbərov onunla görüşüb və ona Elçin Əliyevi öldürdüyünü etiraf edib. Nazim İbrahimovun verdiyi bu ifadə yalandır. Əgər belə olubsa, niyə əvvəlki ifadələrində deməmişdi, cinayəti bilib xəbər verməmişdi? O, sonradan müəyyən adamların təsiri ilə yalan ifadə verib, buna görə də barəsində cinayət işi başlanmasını tələb edirik. Orucəli Hacıyev də istintaqda dörd dəfə ifadə dindirilib. O da ifadlərinin heç birində deməyib ki, Məzahir ona Elçini Rövşən Əkbərovun vurduğunu xəbər vermişdi. Yalnız axırıncı ifadəsində deyib bunu. Əvvəl niyə demirdi?"\nMərhum Elçin Əliyevin anası Səmayə Əliyeva isə vəkilin çıxışına etiraz edərək, oğlunu Rövşən Əkbərovun öldürdüyünü bildirib: "Mənim oğlumu Rövşən Əkbərov öldürüb. Silah verin ona, balamı öldürdüyü kimi, məni də öldürsün".\nTəqsirləndirilən general isə cinayət törətmədiyini, Elçin Əliyevi öldürmədiyini vurğulayıb: "Siz bu işi yaxşı-yaxşı araşdırın. Kiminsə sözüylə məni günahlandırmayın".\nMəhkəmə prosesi oktyabrın 27-də davam edəcək. Generalın ikinci vəkili çıxış edəcək, daha sonra özü son sözünü deyəcək və ardınca da hökm elan olunacaq.\nElçin Əliyev 2001-ci il mayın 31-dən 1-nə keçən gecə Kiyevdəki "Sikora" kafesində ürək nahiyəsindən bıçaqlanaraq qətlə yetirilib.\nQısa link: www.mtv.re/az/b/zMx\nAna səhifə ▸ Siyasət ▸ Generalın vəkili: Nazir müavini və keçmiş deputat yalan ifadəyə görə cəzalandırılsın…


“Synergy Group” MMC-nin əməkdaşlarının iştirakı ilə “15 iyun - Milli Qurtuluş Günü” –nə həsr olunmuş toplantı keçirildi. | Synergy Group\n“Synergy Group” MMC-nin əməkdaşlarının iştirakı ilə “15 iyun - Milli Qurtuluş Günü” –nə həsr olunmuş toplantı keçirildi.\n14 iyun 2017-ci il tarixində “Synergy Group” MMC-də “15 iyun - Milli Qurtuluş Günü”–nə həsr olunmuş toplantı baş tutmuşdur.\nToplantıda iştirak edən “Synergy Group” MMC-nin əməkdaşları Azərbaycan xalqının Ümumilli Lideri Heydər Əliyevin xatirəsini bir dəqiqəlik sükutla yad ediblər. Sonra “Synergy Group” MMC-nin içraçı direktoru İsmayıl Süleymanov çıxış edərək “Synergy Group” MMC-nin əməkdaşlarını “Milli Qurtuluş Günü” münasibəti ilə təbrik edib.\nBildirilib ki, xalqımızın taleyində dönüş anı olan 15 iyun 1993-cü il Azərbaycan tarixinə qızıl hərflərlə yazılıb və bir başa Ümumilli Lider Heydər Əliyevin adı ilə bağlıdır. “15 iyun - Milli Qurtuluş Günü” Vətənini, xalqını sevən hər bir azərbaycanlı üçün möhtəşəm tarixdir.\nMüstəqilliyin ilk illərində Azərbaycanda hökm sürən anarxiya, parçalanmaq və məhv olmaq təhlükəsi, iqtisadi tənəzzül məhz Ümumilli Lider Heydər Əliyevin xalqın təkidi ilə hakimiyyətə qayıdışından sonra başa çatmışdır. Ulu Öndər özünəməxsus müdrikliklə bəyan edirdi ki, siyasi sabitliyə nail olmadan, bazar iqtisadiyyatı və demokratiya kimi fundamental prinsiplərin tətbiqinə nail olmaq mümkün deyildir. Bu səbəbdən, ölkədə sabitlik təmin olundu, siyasi və iqtisadi islahatların həyata keçirilməsinə, neft strategiyasının reallaşdırılmasına, cəbhədə atəşkəsin əldə olunmasına, nizami ordu quruculuğu prosesinə başlanmasına, cəmiyyətin inkişaf üçün fundamental əsasların yaranmasına nail olundu. Azərbaycanda bütün sahələr sürətlə inkişaf etməyə başladı və bugün ölkəmiz inkişaf templəri üzrə dünya liderlərindəndir. Ümummilli liderin dövlətçilik konsepsiyası mahiyyət etibarilə Azərbaycanın tarixi ənənələrini və müasir dəyərləri birləşdirən yeni inkişaf modeli kimi özünü tam doğrultdu. Ulu Öndərin banisi olduğu Azərbaycançılıq məfkurəsi müasir Azərbaycanın uğurlarının bünövrəsində dayanaraq gələcək inkişafın, misli görünməmiş uğurların əsasını qoyub.\nBu gün Azərbaycan ölkə Prezidenti cənab İlham Əliyevin rəhbərliyi altında özünü dünyaya güclü, müstəqil və müasir inkişaf edən bir ölkə kimi tanıdıb. Ölkə başçısı cənab İlham Əliyevin apardığı iqtisadi islahatlar nəticəsində respublikada iqtisadiyyatının hər bir sahəsi inkişaf edir. Sahibkarlıq və sahibkarlar hər zaman möhtərəm Prezident cənab İlham Əliyevin qayğısı və diqqəti ilə əhatə olunub. Bunun bariz nümunəsi kimi, Azərbaycan Respublikasının Prezidenti cənab İlham Əliyevin “Azərbaycan Respublikasında Sahibkarlar Günü”-nün təsis edilməsi haqqında 2016-cı il 21 aprel tarixli Sərəncamına əsasən hər il aprelin 25-nin Azərbaycanda “Sahibkarlar Günü” kimi qeyd edilməsini göstərmək olar.\nQeyd edildi ki, göstərilən bu böyük diqqət və qayğıdan bəhrələnərək “Synergy Group”, ölkənin iri holdinqlərindən biri olaraq, ölkə iqtisafiyyatına öz töhfəsini verməkdədir və bundan sonra da möhtərəm Prezident cənab İlham Əliyevin etimadını doğrultmaq üçün daha da əzmlə fəaliyyət göstərəcək.\nDaha sonra İsmayıl Süleymanov bildirdi ki, ölkə rəhbərliyinin sahibkarlığa göstərdiyi dəstək nəticəsində son altı ay ərzində “Synergy Group” MMC-nin iqtisadi göstəriciləri daha da yaxşılaşıb və qrupa daxil olan şirkətlər öz fəaliyyətini uğurla davam edirlər.\nSonda, İsmayıl Süleymanov toplantı iştirakşılarını “Synergy Group” MMC-nin “Şəffaf vergi partnyorluğu statusu” ilə təltif edilməsi və “Milli Qurtuluş Günü” münasibəti ilə bir daha təbrik etdi.\nŞəkillər — “Synergy Group” MMC-nin əməkdaşlarının iştirakı ilə “15 iyun - Milli Qurtuluş Günü” –nə həsr olunmuş toplantı keçirildi.